
ELŐSZÓ. 



A napi események sebes folyama, a politikai viszo- 
nyok kedvező fordulata minden magyar szivet örömmel 
lepett meg. 

A fejedelmi bizalom, mely az ujjáteremtés nagy 
munkájának kezdeményezésével a magyart bizta meg, 
büszke öntudatot költött fel még azokban is, kikben az 
eddig hiányzott. 

Azokat, kiknek bátorságuk van a napi nagy kérdések 
mélyebb analysisébe hatolni, a felelősség roppant súlya 
döbbentette meg. 

Csak némely avatlan követjelöltnek a politikai kép- 
zettség színvonalán állók ellen tanúsított könnyelmű vál- 
lalkozási szelleme, kik ama „quid valeant humeri, quid 
ferre recusent"-tel nem igen törődnek, volt irigyelhető; 
de nekik ez megbocsátható, mert ugy látszik, az eddigi 
sysiphusi munkát könnyűszerrel bevégezhetni hitték, vagy 
tán a feladat óriás nagyságával nem is számoltak. 

Remény és kétely, biztonságérzet és tűnődés más 
részről hullámzásba hozák a közvéleményt. Közszellem 
eddigelé nem alakulhatott. 

Nem elodázhatlan kötelessége-e tehát minden magyar- 
nak, hogy a nagy kérdések megoldását biztosító, vagy 
legalább könnyítő közszellem alakítására, bár csekély 

tehetsége szerint, hacsak jó szándékkal is közremunkálni 
igyekezzék ? 

Nem kötelessége-e mindenkinek, a nemzet évezredes 
történelmében búvárkodni, és annak politikai jellemét 
tanulmányozni, hogy szövétnekével a magasztos czélokhoz 
vezető, eddig homály rejtette utat feltalálhassa? 

Nézetünk szerint a most ülésező alkotó országgyűlés- 
nek osztályrészül jutott azon nagy kérdések megoldását 
kezdeményezni: mikép lehessen a nemzeti függetlenség 
hü megőrzésével az eddiginél még olcsóbb önkormány- 
zatot akép tovább fejleszteni, és örök időkre biztosítani, 
hogy mindkettőnek a Lajtán túl lakó testvérekkeli közös- 
sége mellett, a birodalom nagyhatalmi állása is sziklaszi- 
lárd alapra fektettessék, és az államháztartás az eddigiek- 
nél kisebb áldozatokat követelni kényteleníttessék. 

E kérdések feletti elméi kedés bátoríta minket, addig 
is, mig az angol selfgovernmentnak bővebb elemzéséről, s 
hazai viszonyainkhoz alkalmazásáról szóló, kimerítőbb 
munkánkat közrebocsáthatnók, e néhány sor Írására, mely 
a leghalványabb vázlata az azokban foglaltaknak ; az az 
egy azonban bizonyos, hogy jó szándokból eredtek, és ha 
a tisztelt olvasó azokra az „et voluisse sat est"-et rá- 
mondja, bőven megjutalmazva leszünk! 

Pest, 1866. január hóban. 

A2 országgsrülésre összehívó királyi levéL A s^ptem- 
ber 20-ki manifestnin. Fejedelmi látogatás ös Buda 

várában. 

Mig a könnyen fellobbanó magyar kebel a feje- 
zetünk czimeül választott eseményeket, mint az óhaj- 
tott nagyszerű ujjáteremtés óriási müvét egyedül 
biztosító panacaeákat örömittasan üdvözli : addig a 
kétkedő seepticus, a dolgok mélyébe hatva, az ered- 
mény útjában állható akadályokat mérlegeli, s a ma- 
gyar nemzet sajátkezüleg irt évezredes történelmét 
és vérével pecsételt törvénytábláit lapozgatja. A ke- 
bel csak érezni tud, de a hideg ész a nemzet száza- 
dokon át bebizonyult jellemét tanulmányozza, és arra 
törekszik, hogy az ősöktől öröklött jellemvonásokat 
ne csak egyes történetírók egyéni felfogásaiból, — 
melyek könnyen lehetnek tévesek, hamisak, eltorzitók, 
— hanem a történelem philosophiájából, különösen 
pedig az abstractio utján : a nemzetnek saját törvé- 
nyeiben időről időre nyilvánuló irányából, mint leg- 
tisztább forrásból meríthesse. 

Távol legyen tőlünk, hogy ámbár mi a scepti- 
cus tűnődéseit osztjuk, s íiirk eszeseiben vele egy utón 

Magyar önkormányzat. 1 



járunk, a nyilvánult örömáradat ellen gátakat emelni 
kivánnánk, az örömtől sugárzó arczii társaságba, mint 
öröm- és békezavarók tolakodni akarnánk, vagy az 
összes magyar sajtónak — a „Hon" némi részben 
kivételével — a szélrózsa minden irányában hangoz- 
tatott ovatioit lehangolni, vagy épen tuUármázni 
kiv4pnók. Isten mentsen ! Hiszen mi is hinni akar- 
juk, hogy az 1848. törvények által évenkint tartatni 
rendelt országgyűlés, habár jóval később mint azt a 
törvény rendeli, összehivatván, a nemzet törvényes 
kívánalmainak nyilvánulásai a pusztában kiáltozó 
szavakint elhangozni nem fognak, — hogy a jog- 
folytonossági kérdés megoldásának diadalát ünnepe- 
lendjük, és hogy a birodalom reconstruálásának nagy 
müve, melynek tervét elkésziteni a magyar nemzet, 
mint épitész hivatva van, legalább némi reménynyel 
a sikerre megkiséreltetni fog. 

Hiszen a mi szivünknek is óhajtása, hogy ma- 
gyar államférfiaink önzéstelen, áldozatkész igyekezete 
a napi nagy kérdéseket, törhetlen hűséggel a haza és 
az uralkodó iránt, szerencsésen megoldhassa, és a 
Lajtán tul lakó testvérnépekkel, a pragmatica sanctio 
által kötött együvétartozást és feloszthatlanságot oly 
izmossá alkothassa, hogy a megrendült európai stabi- 
lismus hullámzó tengerén, és az uj politikai tanok és 
elvek trónokat döntő és országokat annectáló spolia- 
tioin is diadalmaskodhassak. Mi is kívánjuk, hogy a 
polyglott birodalom nagyhatalmi állása, ugy a ma- 
gyar, mint a Lajtán tul lakó többi testvérnemzet 



autonómiájának tiszteletben tartása, illetőleg megte- 
remtése által akép biztosíttassák, hogy szánandó el- 
szigeteltségéből kiemeltetvén, egész Európa annak 
szövetsége után sóvárogjon. 

Szivünk mélyéből óhajtjuk mi is, hogy a ball- 
platzi remete állambölcs, ki négy év óta peripatetice 
tanulmányozta Magyarország államviszonyainak ren- 
dezését, bár mint tactieus vezér az előőrsi csatározá- 
sokban többször vereséget szenvedett, a vas kitartás 
paizsával vértezve, „cunctando vinces" jelszó alatt 
diadalt arathasson, s a teremtő és összealkotó synthe- 
sisben ép oly szerencsés eredményt mutathasson fel, 
mint a felbontó és oszlató analysis remek müve által. 

Végre mi is örömtelve üdvözöltük felséges urun- 
kat Budapesten, mert — hála az isteni gondviselés- 
nek — magyar keblünkben a monarchiái elv iránti 
lelkesedés tüze még nem hamvadott el, mindamel- 
lett is, hogy az 1848. törvények a korona jogain nagy 
változtatásokat tőnek, és annak dicskörét, kivált a 
kétségbeesés kínai közt szülemlett 1849. április 14-ki 
határozat és a provisorium nyommasztó évei elhomá- 
lyosítani törekedtek. Örömmel üdvözöltük a királyt 
fővárosunk falai közt, daczára* a korona durva lealázá- 
sára és nemzet szégyenére hozott 1492: 28. törvény- 
czikknek '^), és daczára annak, hogy a négy napi idö- 
zésre már csak azért sem fektetünk nagy súlyt, mert 



*) E törvény az egyházi 8 világi nagyok, ugy a nemesek 
udvarainak költségea látogatását a királynak megtiltja. 



tudtunkra e négy nap alatt politikai érintkezésnek 
csak nyoma sem volt, söt, mint tudni véljük, a koczka 
már előbb elvettetett, és a legmagasb látogatás leg- 
feljebb is a reá következendő örvendetes események- 
nek adott lökést, s azokat siettette pár héttel előbbre, 
de oly patriarchális viszonyt nem létesithetett, mely 
államjogi viszonyainkat minden erőfeszítés nélkül 
azonnal megoldani képes lenne. 

Mi is tiszteljük alattvalói hűséggel felséges urun- 
kat, mint bármelyik angol a maga szeretett királyné- 
ját. Tiszteljük öt, mint a népfennség magasztos jogai- 
nak concret képviselőjét és depositariusát, mint a 
kegyelem forrását, és a törvényhozásnak a nemzettel 
egyenjogú másik felét ; de mint alkotmányos nemzet, 
államéletünk palládiumát nem a patriarchális viszony- 
ban keressük, mert ez csak önkény által leigázott 
autonóm népek sorsát intézi, hanem annak szikla- 
várát a törvényekre, és a fényes felségi jogokkal 
viszonylagos, terhes uralkodói kötelmek hű teljesité- 
sére fektetjük. 

A patriarchális viszonynak a szivjóság kölcsönzi 
legszebb zománczát; pedig mi azt tartjuk, miszerint 
a fejedelemnek, hogy népeit boldogítsa, a szivjóság- 
nál kitűnőbb, lelki tulajdonokra is van szüksége, böl- 
cseségre, jellemszilárdságra, a népei boldogitására 
irányzott őszinte törekvésből eredő erős önbizoda- 
lomra és szigora igazságszeretetre. A szivjóság igen 
alkalmas arra, hogy örömrivalgásokat idézzen elő, de 
nézetünk szerint nem az a fejedelem, kit csupán szív- 



jóságáért tapsol meg a jelen nemzedék, aratná az 
utókor bámulatát, hanem az, ki a „nemo me impune 
lacessit" szavakat fényes koronájába ép ugy, mint az 
alkotmány érezszobrára, söt a legutolsó szalmafedte 
viskó homlokzatára is véseti, s azok sérthetetlenségét 
teljhatalma egész súlyával megvédi. 

Mi nem fakadunk hangos hahotára, s nem törünk 
ki örömujongásokba, mivel a birodalmi tanács beál- 
littatott, „sistirt." 

Ez ellenkezik alkotmányos érzületünkkel, mely 
az alkotmányos államintézmények egyoldalú változta- 
tását a hatalom által, és az államcsíny legparányibb 
diminutivumát sem tűri. A „sistirt" szó az alkotmá- 
nyos államélet szótárában fel nem lelhető, és tudjuk, 
hogy alkotmányos törvényhozás bármily árnyalata is 
magát elnapolhatja ugyan, a hatalom pedig azt, a 
népre hivatkozva, fel is oszlathatja : de annak „sistá- 
lása" az államtan keretébe bé nem illeszthető. Ha a 
birodalom egyik részének alkotmányos érzülete nem 
engedte is meg, hogy az üvegházi gyenge növény 
sarja, a birodalom némely népeinek buján tenyésztő 
földjébe átültetve és abban erősbülve izmos fává 
növekedjék: nem volt az mégis sem csalódás, sem 
fictio azok számára, kik abban, mint napszámosok 
izzadásig működvén, a hatalommal szüntelen érint- 
keztek. Ok az üvegház gyenge sarját ép oly gondosan 
ápolták, hozzá ép oly kegyelettel ragaszkodtak, fejlő- 
dését s kivált utósó évi izmosulását oly figyelemmel 
s az öntudat azon érzésével szemlélték, mint a ma- 

gyár az évezredes vihar dúlásai közt erős tölgygyé 
növekedett alkotmányát. Nem lehetett a sistirozott 
alkotmány a hatalomra nézve sem fietio, mivel azzal 
gyakori érintkezésbe lépett, és mert annak alkotása- 
kor, a trón magaslatáról lehangoztatott szavával 
Ígérte, hogy a kitűzött magasztos ezél létesítéséhez 
szükséges nagyságra érlelni fogja; a mi alkotmányos 
fogalmaink pedig a korona szavát, a közös törvény- 
hozáson kivül, hol alkudozásnak van helye, szentnek, 
megtörhetlennek és hullámzásokat kizárónak szeretik 
tartani, és valahányszor a korona nyilatkozványát 
episodok és phasisok által megingattatni tapasztaljuk, 
ez ugy hat reánk, mintha egy varázserejü jótékony 
ereklye széttördelését szemlélnök. Különben sem 
hiszszük, hogy a birodalmi tanácsnak akár folytonos 
működése, akár elnapolása képes leendett a magyar 
országgyűlés hazafias független tárgyalását megakasz- 
tani, vagy megzavarni, vagy végre a nyert kezdemé- 
nyek alapján végrehajtandó óriási munka elébe aka- 
dályokat gördíteni. 

Mi tehát a birodalmi alkotmány beállítását csu- 
pán kényszerűségnek, csupán nagyszerű áldozatnak 
tartjuk, melyet ö Felségének egyedül népei jóléteért 
verő atyai •szive, a nyommasztó állapotokból kibonta- 
kozhatás végett hozott. Ezek a mi nézpontjaink a 
napi örvendetes események megítélésében ; de mégis 
engedjék meg azok, kik minden csomót egy csapással 
kettévágni szeretnének, hogy midőn ama scepticussal 
a törvényekbe vésett nemzeti jellegre mutatunk, az 



ólmot a hullámzó tenger árjai közt is annak mélyébe 
bocsáthassuk, a delejtüt pedig kezeinkben tartva, 
nem csak azokat, kik most az állam hajóján „sedent 
in puppi, et clavum tenent,'^ hanem azon nálunk sok- 
kal bölcsebbeket is, kik Solon és Lykurgus magasztos 
szerepére vállalkoztak, parányiságunkban is a záto- 
nyokra és szirtekre figyelmeztessük, nehogy az állam- 
hajó amazokra tévedve, vagy emezekbe ütődve, hul- 
lámok alá merüljön, és mi is vele együtt abban 
eltemettessünk. 

* 

Az európai nemzetek politikai élete századokon 
át gyakori változásoknak volt alávetve, — az európai 
államrendszer számtalan phasist élt át, — a koronkint 
felvillant eszmék hatalma gyakran adott népeknek és 
kormányoknak uj irányt, mely előtt ha meghajoltak, 
a népek és kormányok közt egy időre meggyengült 
összhangzat ismét helyreállott, ha pedig nem, akkor 
az engedelmességet követelő uj eszme, vérengző küz- 
delmében erőszakkal törve rést magának és eredeti 
nemes természetéből kivetkőzve, mindent, mi útjá- 
ban állott, a legnemesebbet sem kiméivé, magával 
sodort. Tekintsünk végig a történelmen, ugy fogjuk 
találni, hogy e küzdelmek után boldog mindig csak 
az a nemzet lett, mely a vihar dúlásai közt elvetett 
egészséges mag sarjait, századokon át ráfordított 
gondos ápolással, saját politikai nagyságára s polgári 
jólétére, terepélyes fává növelni tudta, hogy az utó- 
nemzedék, a tomboló vihar elvonulásával szent ár- 
nyaiban megpihenve, egyszersmind a köz jólét édes 



gyümölcseit lehajló gályáiról szedhesse. Az európai ma- 
gyar nemzet politikai élete is számtalan viszontagsá- 
gon ment keresztül, de azért már nemzetté és állammá 
tömörülésekor birt eredeti jellegét s a keresztelésben 
nyert kitörülhetlen bélyeget, világrenditö események 
közt is mindenkor vegyület nélkül tisztán meg tudta 
őrizni, s ezt jövőnk intézői által tudomásul vétetni 
kérjük. 

Vessünk egy pillantást a magyar nemzet évezre- 
des politikai jellemére. 

II. 

A magyar nemzet évessredes politikai jelleme az Árpád 
és a vegyes házakból származott királyok alatt. 

A magyar alkotmány, mint a magyar államkép- 
zödés ikertestvére, ezzel egy bölcsőben ringattatott. 
Sem születését, sem kifejlődését nem köszöni feje- 
delmi ajándéknak, nem octroynak, nem forradalom- 
nak. Keresztlevele, mely születését és éveit igazolja, 
ünnepélyes vérrel pecsételt kétoldalú alapszerződ- 
vény a nemzet és annak szabadon választott első 
fejedelme közt. Törhetlen hűség és ragaszkodás a 
mohos századok e szent ereklyéjéhez, zivataros 
nemzeti élet viharai, a túlhajtó hatalomnak ostrom- 
tüze és bágyadtsága vagy szorultsága egyaránt fej- 
lesztek és izmosíták azt. 

Államképződésünk és igy alkotmányunk szüle- 
tése is, ha Álmus első vezérré választása idejétől 
számítjuk, összeesik az angolszász Brittania felett 
871 — 911-ik évig uralkodott Alfréd vagy helyeseb- 
ben Aelfred király uralkodásával, ki már Brittaniát 
grófságokra, vagy — mint az akkori germán eredetű 
inkább katonai mint politikai intézmények latin szó- 
tárában előfordul, — comitatusokra osztá, s minden 
grófság félére schirgeraf-ot, később scherifFnek neve- 
zettet, akkori nyelven vicecomes-t állita. Igen való- 



10 



szinü, hogy országfelosztást és elnevezést egy szá- 
zaddal később szent István apostoli első királyunk 
onnan kölcsönzött; de valamint nálunk a szerves 
államképződést első királyunktól szeretjük számitni: 
ugy Nagybrittania is szerves állammá alkotását csak 
a legelső normann király : hóditó Vilmosnak köszön- 
heti, ki csaknem első szent királyunkkal egy időben 
(1068 — 1087) uralkodott, és ki a katonai szolgálat 
terhével összekötött hűbéri rendszert és elsőszülött- 
séget megalapítván, a mostani Lordok házának alap- 
ját is megvetette. 

Nézetünk szerint az államképződés bölcsője ott 
keresendő, hol a nemzetté alakult nép és fejedelme, 
s igy a statushatamak közti viszony legelőször meg- 
alapittatott. Mi ezt Almus idejében találjuk. 

Az ősi tűzhelyektől búcsút vett és Hadúr ked- 
vezésétől gyámolított, még akkor hontalan magyar, 
ázsiai hazáját már elhagyta, de még mielőtt győzel- 
mes táborával Európa határait elérte, és Pannoniát 
elfoglalta volna, Baskiriában a hét vezér közti ta- 
nácskozás és megállapodás után Almust vezérré vá- 
lasztva, véle szövetségre lépett, s e szövetség öt 
pontjában letevé alkotmányunk talpkövét, mert meg- 
állapitá : 

az Árpádház örökösödési jogát, 

a fegyveres szolgálat jutalma, s terhe melletti 
királyi adományozást, 

a fejedelemmel közös törvényhozást, ^ 

a felségárulás halálos, 

végre az alapszerzödvényt megszegő fejedelem 
büntetését. 

Ebben az alapszerzödvényben rejlik alkotmá- 
nyunk évezredes szelleme, és ha a fejedelmi vér 
többszörös meghasonlása . az Árpádok alatt, a külel- 
lenség s ezek közt főleg a vad tatár khán és az oz- 
mánok pusztitó csordái, a közszabadságot taposó 
kormányok gyakori törvényszegései ép ugy, mint a 
hatalmasok dölyfét fékezni nem tudó déltsága, végre 
a rokonvérben fiirösztö visszavonás dúlásai, és a 
nemzet nyugtalankodásai az alkotmány kifejlését 
nem gátolják, ha, mint a boldog Albionnak, Vil- 
mosaink, Eduárdjaink és III. Györgyünk lettek volna, 
— azon alapszerzödvény, mely az akkori kort te- 
kintve nemzetünknek dicsőségére válik, valószinűlég 
a mostaninál sokkal hatalmasabb államnak leendett 
alapköve. 

A végzet máskép akarta. 

Almus utóda: a honszerző Árpád után követke- 
zett fejedelmek korszakát szüntelen háborúk jellem- 
zik, Merzeburg és Augsburg véres emléket hagynak 
magok után, és az alkotmányos élet nyomai a physi- 
cai küzdelemben vesznek el. 

Szent István apostoli királyunk szervező láng- 
esze, midőn egyrészről az államkormányzatot szer- 
vezte, s a most is fennálló országos intézményeket 
megalapította, a keresztény vallás polgárosító ma- 
lasztját pedig szeretett népének szivébe csepegtetni 
törekedett : a kormány gyeplőit erős kezekkel tar- 

totta markában, a pártütőket és az általa terjesztett 
vallás ellenségeit szigorún büntette; de a nemzet 
szabadságát nemcsak nem sértette, hanem inkább azt 
az akkori állapotokhoz képest növelni igyekezett. 

A leélt századok viszontagságai, az első királytól 
nyert szabadság oklevelét hozzánk jutni nem enge- 
dek ugyan; de mégis II. András 1222-ben kelt arany 
bullája, mely a normann gyenge király János által ki- 
adott és az angol polgári szabadságot megállapitó 
magna chartát hét évvel később követte, igazolja, 
hogy apostoli első királyunk nemzetünket alkotmá- 
nyos szabad nemzetté tette, mert az arany bulla csak 
a szent István által adott szabadságra hivatkozik; 
hogy pedig azon szabadság ünnepélyes oklevél által 
is megerősittetett, bizonyitják szent István életirójá- 
nak Chartuitiusnak az életleirás második fejezetében 
előforduló ezen szavai : „post acceptum regalis Excel- 
lenliae signum (tehát tüstint a koronázás után) cum 
Episcopis, et Primatibus Hungáriáé statútum a se de- 
cretum manifestum fecit, et subscriptione foederis non 
pereuntis (a nemzet és fejedelem között örök időkre 
kötött szerződés) posteris suis reliquit stabilitum.^* 

Bizonyitják továbbá az arany bulla bevezető 
szavai azt is, hogy mind második András, mind az őt 
megelőzött királyok, a Szt. István által adott nemzeti 
szabadságot többször megsértették, és hogy azért 
köztök és a szabadságára féltékeny nemzet közt 
gyakran nem csekély keserűségek fejlődtek ki, „iam 
saepius ad amaritudines non modicas est processum." 

És ép azért, mért mind András, mind elődei a 
nemzet szabadságát sértették : követelt a nemzet tőle 
uj biztositékokat szabadsága további megőrzésére, 
miket ő nemcsak megadott, hanem azokat azzal is 
tetézte, hogy a törvényszegő királynak fegyverrel is 
lehessen ellenszegülni; mert a [nemzet valószinüleg 
csak ugy vélte alkotmányos szabadságát biztosítva, 
ha a tettleges önvédelem joga neki megadatik, mi 
később, kivált a Habsburg-ház alatt vérpatakokkal 
öntözte hazánk bérczeit és rónáit egyaránt. 

A II. András után következett királyok sem 
szűntek meg a nemzet alkotmányos szabadságán sebe- 
ket ejteni; a nemzet pedig vagy önvédőleg, az arany 
bulla 31. szakaszára támaszkodva, és igy a jog terén 
állva, a szabadságsértő hatalomnak fegyverrel ellen- 
szegült a hazát és nemzetet pusztító vérengző forra- 
dalmakban, mint ezt a Bocskai lázadásától 1 604. évtől 
egész a szathmári békekötésig, 1711. évi máj. 26-ig 
látjuk, vagy ha, mint a későbbi idők tanúsítják, a 
nemzet megfogyott erejét erre gyöngének érezte, a 
vis inértiae védő sánczai közzé vonulva, szenvedései 
közepett is bevárni tudta azon időpontot, mid/;^n a 
kedvező körülményeket és a kormány szorultságát 
használva, az alkotmányos szabadságán ejtett sérel- 
meket orvosolhatta, és mint alább látni fogjuk, azt 
ujabb biztosítékokkal és határozott kinyomatú for- 
mákkal övedzhette körül. 

Ha valaki a mondottakat a nemzeti évezredes 
jellem gyanúsítására akarná értelmezni, csak bárgyú- 

ságát, az államhatalmak közötti viszony és a törté- 
nelem nem ismerését árulná el. 

Az alkotmányos állam természetszerű normális 
állapota csak ott képzelhető, hol az államhatalmak a 
törvényhozó t. i. a mennyiben az a nemzetet fejedel- 
mével együtt illeti, és a végrehajtó, a mennyire ez a 
törvények értelme szerint a fejdelemben öszpontosul, 
egymást ellensúlyozzák, és gyámolitják ott, hol az 
egymásra való viszonylagos hatás sem egyik sem má- 
sik természetes működését meg nem akasztja, hanem 
ép a kölcsönös egymásrahatás ugyanazon emeltyű, 
mely mindegyik fél szabályszerű működésének rugé- 
konyságot kölcsönöz. 

Hol ezen békés egymást segitö oscillatio hiányzik, 
ott az alkotmány gépe csakhamar rozzanttá, utóbb 
pedig haszonvehetlenné válik, és miután ekkor az 
államelemet az öt megillető jog megóvása nem kor- 
mányozza, az magának erőszakkal tör rést, és vagy az 
egész utoljára a túláradó anyagi erő rombolásait hivja 
fel, mely azután az államot és vele a rombolások té- 
nyezőit magával az örvénybe sodorja, mit köznyelven 
forradalomnak nevezünk, — vagy a törvényhozó ha- 
talom rombolja szét természetes határait, és tulhajtá- 
sában a végrehajtó hatalmat bénitja, — vagy épen kor- 
mányzatra tolakodása a végrehajtó hatalom jogait 
bitorolja, mint a franczia nemzeti gyűlés, — vagy pedig 
a végrehajtó hatalom, — s ez eset a gyakoribb, — 
azon szerepet, mely az államhatalmak természeténél 
fogva neki osztályrészül jutott, összezavarja a tör- 

vényhozó hatalom működésével, azaz a nemzet köz- 
reműködése nélkül egyedül alkot törvényeket, miket 
csak végrehajtani kötelessége, és nyilt parancsokat 
osztogat, mire joga nincs. 

Mindkét esetben hatalomterjesztési vágy zavarja 
az államhatalmak közt az egyensúlyt ; azonban mind a 
már rég elporlott, mind a még élö alkotmányos nem- 
zetek története azt is tanusitja, hogy az államhatal- 
mak ilyen abnormis állapotát nemcsak az eröködés 
és hatalomterjesztési vágy, de igen gyakran, söt 
többnyire a nemzetek vagy kormányok gyengesége 
és aléltsága is idézi elö, mert a hatalom nem csak 
ahoz simul, ki érette erejének megfeszitésével küzd: 
hanem ahoz is, kinek ellene azt elhanyagolja, és a 
hatalmat kényes természetéhez képest kezelni nem 
tudja, vagy épen antisocialis czélokra használja. 

Ez utóbbi eset sokkal nagyobb veszélyt rejt mé- 
hében, mint az első; mert az első látható hatalom s 
igy mérlegezhető, és ha a nemzetnek elég kitartása, 
ügyessége és bátorsága van bátornak lenni, azzal meg- 
küzdhet; de az utóbbi az erő hiánya, minek tehát 
mérlegezhető súlya nincs. E hiányt csak isten pótol- 
hatja, ha pedig ez távol marad: akkor a szerencsét- 
lenségek tengere özönli el a fejedelmet, a kormányt 
és a nemzetet egyaránt. 

Gyászos példáját látjuk a megdöntött hatalom 
aléltságából származott s hazánkra nehezült viszon- 
tagságoknak, a vegyes házból származott királyok 
alatt. Róbert Károly bizonyosan egyike volt jelesebb 

rályainknak, az elpusztult és pártokra szakadt országot 
lecsendesítette, és gazdaggá tette, a városok lakosait 
jogokkal és kiváltságokkal ruházta fel, hogy az ipart 
és kereskedelmet előmozdítsa; de legnagyobb szeren- 
cséje volt, hogy az egektől Nagy Lajosban oly utódot 
nyert, ki atyja dicsőségét a legmagasabb fénypontra 
emelé, ki parancsszavát az adriai, balti és feketeten- 
ger határáig hangoztatta. Alig megbocsátható hibája 
volt azonban mindkettőnek, hogy csupán személyes 
magas tulajdonokra támaszkodva, egész országlásuk 
alatt az országgyűlések gyakoribb tartását mellőzték? 
kormányukat a hatalmasabbak korlátozása által meg 
nem szilárdították. Ennek az lőn következménye, hogy 
alig múlt ki Nagy Lajos a nemzet e büszkesége, a fő- 
nemesek lázadása a trónt alapjában megingatta és az 
országot hosszú zavargásokba sülyesztette. 

Kétséget nem szenved továbbá, hogy az európai 
magyar dicsőségének fénypontját Korvin Mátyás kor- 
szaka képezi. Mátyás honunk számos ellenségeit le- 
győzvén, babérral koszorúzott fegyvereinkkel Bécset 
is elfoglalta, döntő szava volt az európai politikában, 
és az akkori világ tudósai és művészei fényes királyi 
palotájába tódulva, fejedelmi bőkezűséggel, kincsek- 
kel árasztattak el, í gazságszeretete pedig egy ismert 
közmondásban még most is a nép nyelvén kering; 
végre a hatalmasok dölyfét, mert a kormány gyeplőit 
vaskezekkel markolá, le tudta igázni. Mégis alig 
fizeté le a nagy király a halandóság adóját, hogy a 
hatalmasok, törvényes örökös hiányában természetes 

fiától, — gondolván, hogy a sas csak sas fiakat 
szülhet, — a koronát megtagadták, s agyává 11. Ulász- 
lónak nyujták. 

A Mátyás által megtört hatalmasok, a nagy ki- 
rály halála után, és csaknem annak sírján, Farkashida 
mellett 1490-dik évben összegyűlvén s Ulászlót ki- 
rálynak választván. Mátyás zsarnoksága s annak újí- 
tásai ellen panaszt emelnek, s a választott királyt 
arra kötelezik, hogy necsak a Mátyás által állítólag 
sértett szabadságokat és jogokat helyreállítsa, hanem 
Mátyás újításait is visszavonja, s Mátyás elvét ne 
kövesse. *) 

Így a hatalom az elzsibbasztására szövetkezett 
optimatesek dölyfe, belviszály és meghasonlás által 
egész az aléltságig elgyengíttetvén, a törvényes rend 
átalános felbomlásától támogatott féktelen szabadsá- 



*) Quod Begnum Hungáriáé , cum caeteris Begnis, Pro- 
vinciis sibi subjectis, Dominosque Praelatos, et Barones, omnes 
Ecclesias, Ecclesiaeticasque personas, ac Nobiles et Civitates, nec 
non caeteros incolas, et inhabitatores ipsius Regni, conservabimus 
in antiquis juribus, privilegiis, ímmunitatibus, libertatibus, et con- 
svetudinibus approbatis, in quibus scilicet per Divos quondam 
Beges conservatiyquibusquegavisi, et usi fuerunt: Itaquod nullás 
prorsus novitates (quemadmodum praefatua quondam dominua 
Mathias rex fecerat) in eorundem detrimentum, et oppressionenif 
ac contra huiusce módi antiquas libertatéé ipsorum, auh aliquo 
quaesito colore, introducamus. Introductaa verő per ipsum quon- 
dam serenissimum Dominum Mathiam Regem aboleamua. Contri- 
butionem autem, seu taxám unius floreni, nulla ratione exigamus, 
sed antiquis, justis, ordinariis, et consuetis proventibus Begalibus 
contenti esse debeamus. 

Magyar önkormányzat. 2 

got és parasztlázadást idézett elö, mint ezt az 1514. 
törvények szavai igazolják. *) 

II. Lajos alatt a kir. hatalom zabiái és a törvé- 
nyes kormány rugói már annyira tágultak, hogy az 
1526-ki szerencsétlen évben a Rákos mezején össze- 
gyűlt Rendek a közelgő veszély üvöltéseitől megret- 
tenve, a királyt az aléltságig megsemmisült hatalom 
gyakorlására törvény által kötelezni szükségesnek 
látták **); de a vonaglásra jutott hatalom galvanicus 

*) Quod, cum Nos in animo nostro saepe revolvissemus, con- 
siderrassemusque pericula omnia, quae hucusque huic Hungáriáé 
Regno nostro, ab infídelibus hostibus illata sünt, ruinas quoque 
et desolationes castrorum finitimorum, atque etiam tumultum 
illum nefandissimum, quem plebs rustica, superiori aestate, íntra 
ipsius Kegni nostri viscera, contra Optimates, et omnem Nobilita- 
tem, cum summa, et plana inaudíta crudelitate concitaverat ; mul- 
torum ínsignium virorum eaede, ac multi sanguinis effusione me- 
morabilem: Omnespraetereaperturbationes alias, in quibus Status 
ejusdem Regni nostri non sine magnó incommodo, ^hucusque flu- 
ctuavit, ex ea potissimum causa manasse; quod ordo, sine quo 
nulla unquam Bespubliea bene gubernata esse legiturab omnibus, 
et rebus et ofFiciis sublatus esset; et perarreptam hoc pacto licen- 
tiam, omnia cum maxima totius Regni oppressione praepostere, et 
quasi cünfuso quodam turbine agerentur. 

**) Univerei Domini Praelati, Barones, et Regnicolae^ in 
praesenti Diaeta generáli, festi beati Georgii Martyris, in campo 
Rákos celebrata, unanimi consensu concluserunt, et Regiae Ma- 
jestati supplicaverunt: 

Ut Majestas sua, dignaretur authoritate, et potestate sua, 
quam habét, uti : Omniaque ad gubernationem Regni pertinentia, 
maturo consilio agere, et administrare : Tam illa, quae ad proven- 
tus Suae Majestatis bene requirendos et ampliandos, ac recte dis- 
pensandos ; quam omnia alia, quae ad defensionem, ac libertatém, 
et alias necessitates Regni spectant. 

rángatódzásai nem menthették meg a nemzetet a mo- 
hácsi nemzeti nagy haláltól. így az, a 35 év előtt el- 
hunyt nagy király szerzeményét, a nemzeti dicsősé- 
get, az Optimatesek dölyfének házsártoskodásai közt 
pazarul eltékozolván, sőt önállását is vesztve, hogy 
még nevét is a történelemnek a rég elporlott nemze- 
tekkel együtt átadni ne kényszeríttessék, a nemzet a 
mostani felséges uralkodóháznak s nevezetesen az 
akkori választott cseh király, később a római szent 
birodalom császára I. Ferdinánd hatalmas ótalma 
alá menekülni kényszeríttetett, és fennmaradását, 200 
év alatt tartott több mint 50 országgyűlésen hozott 
törvények igazolása szerint az uralkodóháznak hálás 
érzéssel köszöni. *) 

A fennebbiek által bebizonyítottnak hiszszük 
azt, hogy nemzeti életünk hosszú folyama alatt, a túl- 
hajtó hatalom házsártoskodásai nem tettek nagyobb 
pusztításokat, nem vertek tátongóbb sebeket az alkot- 
mányos életen: mint a törvényszegő hatalom túlhaj- 
tásai ellen irányult nemzeti visszahatás tuláradásai, s 
hogy a népek ura nem áldhat meg egy nemzetet be- 
csesebb adománynyal, mint igazságszeretö, szilárd 
határozó ttságu fejedelemmel, ki, midőn koronája 
nymbusához szentségtelen kezekkel nyúlni senkit 



*) 1543, 1545, 1546, 1548, 1550, 1552, 1556, 1557, 1559, 

1563, 1557, 1559, 1563, 1567, 1569, 1572, 1583, 1588, 1593, 

1595, 1596, 1597, 1598, 1600, 1601, 1603, 1604, 1609, 1613, 

1618,1625,1630, 1637, 1646, 1649, 1655, 1659, 1662, 1681, 
1687, 1715, 1728, 1729, 1751. 

2» 

nem enged, egyszersmind, mint az összes nemzet fel- 
ségi jogainak képviselője, a nemzet és az egyesek po- 
litikai és polgári szabadságát sem maga nem sérti, 
sem mások által sértetni nem engedi. A magyar nem- 
zetnek alkotmányos szabadságához megtörhetlen hű- 
séggel ragaszkodó nemzeti typusa azonban^ csak az 
uralkodó házból származott királyok alatt állotta ki 
tüzpróbáját, s azok alatt edződött gyémántkeménynyé. 

IIL 



A nemzet politíkaá jellemfejlődése a Habsburg há.zból 

származott királyok alatt 

Mellőzzük a Ferdinánd és Zápolya ellenkirályok 
alatt kitört s hazánkat török járom alá hajtott korona- 
és pártviszályt, mert nem történelmet irni, hanem a 
nemzet politikai jellemét ecsetelni kivánjuk, s felada- 
tunk csak erre vonatkozik. 

A mohácsi vészt a reformatio nem sok évvel 
előzte meg. 

A katholikus országgyűlés 1523. és 1525-ben 
annak terjesztését megakadályozandó, kemény bün- 
tetéseket szabott ellene, de a koronáért vitt küzdelem 
és a török pusztítások meggátlására irányzott nehéz 
gondok, sem időt, sem erőt nem engedtek a hatalom- 
nak, hogy a király és az egyháznagyok által az új 
vallás terjesztése ellen kiadott rendeletek erélyes fo- 
ganatositását eszközölhesse. Miksa király vallási 
türelme pedig még elhárította előle az akadályo- 
kat, s igy az nemcsak az erdélyi szászok közt és 
Magyarország felsőbb megyéiben, nemcsak a szalma- 
fedelü vityillókban tőn hc^ditásokat, hanem az ország 
többi részeibe, a hatalmasok fényes palotáiba is beha- 
tott, Thurzót, Illésházyt, Perényit, Forgáchot s más 
hatalmasokat hívei közé felavatván. 

Ugyanekkor támadt Zápolya János házi orvosa 
Blandrata^agyában a vallásnak egy neme, mely a re- 
formatióban némi szakadást idézett elö, socinianismus 
vagy unitarianismus név alatt Erdélyben elterjedt és 
a törvényes bevett vallások közé soroltatott. 

Rudolf király önhatalmúlag befoglaltatá az 1606. 
törvénykönyvbe a 22-dik ezikket, mely, a protestan- 
'ismus végkép elnyomatása tűzetvén ki ezélul általa, 
még azt is elrendelte, hogy jövőre az országgyűlésen 
az új vallás ügye, meghatározott kemény büntetés 
terhe alatt szóba se hozattassék. 

Hinc derivata clades! 

Az új vallás elnyomására önkényuralom által ho- 
zott törvény, vagy inkább az alkotmányos törvény- 
hozás jogának megsértésével abba betolt királyi ren- 
delet felizgatta a kedélyeket, és jeladás volt a török 
Ígéretétől elcsábított, később a hajdúkkal szövetkezett 
Bocskay lázadására, mely azután a vallás és a nemzet 
alkotmányos szabadságain vert mély sebek megbo- 
szúlásával s az erdélyi fejedelemségérti küzdelemmel 
szövetkezve, a török által "már úgyis feldúlt hazát a 
tizenhetedik századon át^ sőt azontúl is forradalom 
színhelyévé tette s pártszakadás és visszavonás ro- 
konvér-patakjaiba merítette. 

Bámulatos, hogy hazánk szomorú időszaka itt 
ismét az angol nemzet hasonnemű történetével talál- 
kozik; épen mint az államképződés idejében. 

Az angol egyházi forrongás, mely már a Tudorok 
alatt vette kezdetét, a 17. század egész folyama alatt 

dúlt leginkább, és miután a white-house ablakából 
kinyúló vérpadon a királyi fej • hóhér-pallos alatt 
legördült, 1688. évben a házsártoskodó hatalom 
leigázásával és a vallásszabadság győzelmével fejez- 
tetett be, 

Oraniai Vilmos föárboczán, midőn a devonshirei 
partnál a torbay-öbölben kikötött, ugyanazon fel- 
írás volt olvasható, a mely nálunk Bocskay, Bethlen 
és Eákóczy zászlain : „a protestáns vallás és Anglia 
(Magyarország) szabadságai;" és mégis mily külön- 
bözők a két küzdelem eredményei ! 

Az angol forradalmat minden angol „glorious 
revolution^-nek nevezi ; és méltán, mert annak győ- 
zelme, midőn a vallási szabadságot megalapította, 
egyszersmind az I. Eduárd nagy király által letett 
sziklaszilárd alapon maradandóan felépité a nemzet 
politikai és polgári szabadságát. Ellenben nálunk a 
vallás még egy századdal később is nélkülözte az 
igazi vallásszabadsággal összekötött jogok élvezését, 
és csak II. József császár felvilágosult kormánya és 
önhatalma nyújtott azoknak némi biztosítékot, az 
úgynevezett edietum tolerantiale által, mely mint 
életrevaló gyermek, bár törvénytelen ágyból szüle- 
tett, raaiglan is erős testalkattal bir. 

E biztosíték sem szüntette meg a vallási viszá- 
lyokat. Az 1790-iki törvényes országgyűlésnek jutott 
osztályrészül: azokat biztos és formulázott szabá- 
lyokkal rendezni, s a kathoHkus egyházi rendnek és 
némely világiaknak ellenmondása daczára a 26. és 

27. törv. czikket alkotni. — Hogy még e törvények 
által sem hárittatott el minden baj, bizonyítják az 
183^/6. évben tartott országgyűlésen a vegyes házas- 
ságokra nézve, nagy idöpazarlással és mégis sikerte- 
lenül, a felső és alsó tábla közt váltott igen számos 
izenetek, ugy hogy a re versalisok ügye még maiglan 
sincs eldöntve, politikai és polgári szabadságunk 
próbatüze pedig csak később következett be. 

Bocsánat e kitérésért, melyet tárgyunkra nézve 
érdekesnek tartottunk. Most pedig vegyük 'fel az ér- 
tekezés fonalát ott, hol az megszakadt. 

A Bocskay-lázadás Mátyás^ akkor még főherczeg 
közbejöttével a bécsi békekötés által, a törökkel 
való villongás pedig a Bocskay közbejöttével Ko- 
márom mellett Zsitvatoroknál kötött béke által 
megszüntetettnek látszott ; azonban Rudolf az elsőt 
megerősíteni vonakodott, mig végre a Kassán össze- 
gyűlt rendek is Mátyás pártjára keltek, Rudolf béke- 
szerződvényre lépett vele, és nyolczévi áldástalan 
országlás után a koronáról lemondott, hogy azontúl 
Prágában csillagászattal és vegytannal foglalkozzék. 

De Mátyás megválasztása és megkoronáztatá- 
sának tetemes akadályok gördültek útjába. 

A pozsonyi országgyűlés zajos volt. 

Az országos rendek fennen hangoztatták, hogy 
miután sérelmeik nemcsak 82 év óta nem orvosol- 
tattak, hanem folyvást ujabbakkal tetéztettek, mind- 
addig Mátyást megkoronáztatni nem fogják, mig azok 
orvosolva nem lesznek. Kimondák, hogy simaszavú 

Ígéreteknek többé hitelt nem adnak ; — söt a meré- 
szebbek ugy nyilatkoztak, hogy inkább kivannak 
király nélkül lenni, mintsem törvényes szabadságaik 
sértését tovább is tűrjék, *s idegen bérenczek és 
zsoldosok által vállaikra rakott terhek alatt roskad- 
janak össze. 

Sikerült azonban Mátyás biztosainak, ékesszó- 
lással és rábeszéléssel a Rendeket arra birni, hogy 
elvégre Mátyás megválasztásába és megkoronáztatá- 
sába beleegyeztek, oly feltétellel, hogy a bécsi béke- 
kötésben foglalt feltételeket és azok törvénybe igta- 
tását elfogadja. Ama feltételek a koronázás után a 
törvénykönyvbe mint törvényczikkek be is jegyez- 
tettek; nevezetesen: 

Tökéletes vallásszabadság az ország minden 
lakosainak ; 

háborút az országban, az országos Rendek bele- 
egyezése nélkül a király nem viselhet, sem idegen 
katonát az országba nem hozhat; 

a nádori méltóságra tartózik a király két katho- 
likust és két protestánst jelölni ki. Ha a nádor idő- 
közben kimúlnék, tartozik a király az év leforgása 
előtt is országgyűlést összehívni. Ha ezt elmulasz- 
taná, kötelessége az országbírónak, vagy ha annak 
állása betöltve nem lenne: a tárnokmesternek az 
országgyűlést összehívni. A Prágában levő magyar 
koronát tartozik a király azonnal elhozatni és Po- 
zsonyban, két világi koronaőr által őriztetni; 

a tárnokmester még azon országgyűlésen a ma- 

gyarok közül választassák, s a bécsi császári udvari 
kamarától független legyen; az ország jövedelmei 
idegenek által ne kezeltessenek ; 

a jezsuiták fekvő vagyont az országban ne bir- 
hassanak; 

az idegenek az ország kormányzatából kizáras- 
sanak; és a király kötelezi magát, hogy a magyar 
dolgokra nézve csak magyarokkal érintkezik ; 

Tót-, Horvát- és Dalmátország Ferdinánd föher- 
czegtöl visszavétetvén, Magyarországhoz visszakap- 
csoltassanak ; 

a király az országban lakjék, és az országot sze- 
mélyesen kormányozza; mulhatlan távolléte esetében 
a nádor a magyar tanácsosokkal teljhatalommal 
intézése az ország ügyeit ; végre a király a magyarok 
által neki tett szolgálatért, s különösen azért, hogy 
királynak választották: tartozik némely az ország 
határait képező elzálogosított uradalmakat vissza- 
váltani. 

Miután Mátyás főherczeg mindezen föltételeket 
elfogadta, megkoronáztatott. 

E feltételeket elemezvén, nemcsak azokat az 
akkorig hozott törvényekben formulázva nem talál- 
juk, de a magyar közjogot tevő több pontjokat is 
ily rendszerben összeállitva hiába keressük, s merjük 
állítani, hogy ha azok a fejedelmek által lelkiismere- 
tesen megtartatnak, az ország sérelmeinek legnagyobb 
része nem keletkezett volna. 

A fennebbi király választási és koronázási feltété- 

lekben, a nemzet szüntelen előretörő politikai jelleme 
erős kinyomatot nyert. Igazolják azok, togy ama 
jellemet sem a török pusztító dúlásai, sem az idegen 
bérenczek és zsoldosok zsarolásai, de még a pártsza- 
kadás sem törhette meg, hanem inkább aczélozta, 
és ha a nemzeti szabadságot biztosító, valamint bár- 
mely más törvények hozatala és azok tiszteletben 
tartása és teljesítése közt oly nagy üreg nem tátong : 
a nemzet és fejedelem közt később bekövetkezett 
viszályok és ezek véres nyomai történetünk lapjára 
fel nem jegyeztettek volna. 

A törvényhozás és végrehajtás együttműködé- 
sének hiánya okozá, hogy a nemzeti szabadságot biz- 
tosító fennebbi királyválasztási feltételek meg nem 
tartattak, és igy a nemzet, politikai jelleme szilárdí- 
tásával, még hosszú erős küzdelemre kényszeríttetett. 

II. Ferdinánd huszonhét, III. Ferdinánd húsz és 
I. Lipót huszonkét pontból álló királyi biztosító hit- 
levelet adott ki trónraléptekor, és habár azokban a 
bécsi békekötés és Mátyás király választási és koro- 
názási feltételei, mint a nemzet jogainak szinte annyi 
biztosítékai bennfoglaltatnak; a nemzet szabadságai 
a hatalom által szüntelen ostromoltattak. Kivált I. Li- 
pót alatt ez ostrom kegyetlenséggel űzetett, s Bethlen, 
Rákóczy és Tököli lázadásának gyúanyagot szolgál- 
tatott. 

Az igazság érdekében megjegyzendő, hogy I. 
Ferdinándtól kezdve a Habsburg-házi fejedelmek 
szelid hajlamúak voltak, a magyar nemzet iránt 

igazi jó indulattal viseltettek, és különösen a szír- 
jóságáról ismeretes I. Leopold alatt véghezvitt mé- 
szárlások az ö békés hajlamától távol voltak. 

A legnagyobb szerencsétlenség azonban, mely 
a népek sorsát intéző fejedelmeket sújthatja, őket 
is elérte. A korona tanácsosainak megválasztásában 
szerencsétlenek, a köztök és a nemzet közt viszály 
magvát hintők eltávolításában gyengék, saját keb- 
lök Istenének sugallatát követni nem elég szilár- 
dak voltak, és mert a magyarok ügyeit saját ke- 
zökbe venni s azokba mélyedni elmulaszták: az azok 
halálára esktitt idegen bérenczek és haszonleső zsol- 
dosok zsarolásainak a nemzet, és vele a birodalom 
jólléte és nyugalma is martalékul esett. Lobkovicz, 
Ampringen, Karaffa, Kobb, Spandau és más töb- 
bek nemzeti átok bélyegzetté neveik, történetünk 
lapjaira véres betűkkel jegyezvék. 

III. Ferdinánd alatt a linczi békekötés, mely 
az 1646. törvénybe 5. czikk alatt bejegyeztetett, 
újabb biztosítékokkal látta el a vallásszabadságot, és 
a véres önvédelmi forrongásnak véget vetni látszott. 
De a végzet könyvébe más vala irva, és a nemzeti 
küzdelem, Tököly és Rákóczynk alatt még roppant 
hecatombákat követelt. 

I. Leopold huszonkét pontból álló királyi bizto- 
sító levele nem óvhatta meg a nemzetet a zaklatás- 
tól, s míg a sanyargatott nemzet hős fiainak sok 
ezeré, a birodalom hadedzett népeivel egyesülve, a 
harczok szerencse-koszorúzott hős fia Lotharingiai 

Károly, Sobieszky a hős leDgyel király és a később 
föhadvezérré lett Savoyai Eugen berezeg vezérsége 
alatt a török igáját már összetömi, és 1687. évi szep- 
tember 2-kán a szabadulás zászlóját Budavár ormára 
tűzni siettek: addig idegen bérenczek nem szűntek 
meg a nemzeten zsarnokoskodni. 

Hősi elszántsággal ontott vérpatakok árjai köz- 
zül kimagasodván a töröktőli szabadulás fája: az 
örömzaj e fölött, és a pártütőknek egyedül Tököly 
kivételével adott törvény által is biztosított bűn- 
bocsánat fölött, szétterjedt a három bérez alatt, a 
négy folyam között. 

Még párolgott az eperjesi vérpadon kiontott 
vér, a labanczok és kuruezok közti csaták fegyver- 
zörgése még visszhangzott, midőn a fejedelem a 
sokat szenvedett nemzetet a pozsonyi országgyűlé- 
sen maga körűi seregelteté. A nemzet, nem róhat- 
ván fel a szelid hajlamáról ismert fejedelemnek, a 
szándékán kivül, zsarnok bérenczek által okozott fáj- 
dalmakat, fiúi készséggertörülte le 11. András bullá- 
jának az önvédelemre felhatalmazó 31-dik czikkét a 
törvény tábláiról, hűsége és ragaszkodása jeléül a 
fiágon örökösödést igtatván helyébe, 1723-ik év- 
ben pedig azt a női ágra is kiterjesztvén ; sőt mi- 
dőn 1741-ben az európai garantirozó hatalmassá- 
gok cserben hagyták, a nemzet maga védte meg 
azt, lelkesülésének és áldozatkészségének hatalmas és 
győztes fegyvereivel, hét ellenség ellen. 

így bizonyult be itt is a nemzeti jeUem fő 

vonása, mely az ös királyoktól nyert szabadságot 
az ostromló hatalom ellen a kétségbeesés minden 
fegyverével megvédeni, azt, mint őseitől nyert elide- 
genfthetlen örökséget, az utódokra minden csonkítás 
nélkül átbocsátani, sőt azt nyomról nyomra kiküz- 
dött új foglalásokkal terjedtebbíteni tudja, és fegyvere 
győzelmeiben is, ha a bizalommal közeledő hatalom 
neki igazságot szolgáltat, feledve a nemzeti borút, 
hálás is tud lenni. 

A nemzet és királya közt, annyi viszontagságok 
után létesült kibékülés gyümölcseit, a nemzet nem 
sokáig élvezhette. 

A bár szerencsével folytatott török háború, mely- 
nek a karloviczi békekötés 1696-ban véget vetett, 
roppant adókat követelt, melyek országgyűlésen ki- 
vül vettettek a nemzetre, a nélkül, hogy a hadi költ- 
ségek ez által is fedezve lettek volna. A mellett az 
idegen hadak és az ország jövedelmeit kezelő idegen 
bérenczek, valamint a protestánsok által visszaköve- 
telt templomok ügye szüntelen forrongásban tartot- 
ták a kedélyeket. Végre is nyilt lázadás tört ki, és 
Rákóczy Ferencz, miután bécsújhelyi börtönéből, 
a neje által megvesztegetett Lehmann százados segít- 
ségével megszökött s a confoederáltak által vezérré 
választatott, a Konstántinápolyon keresztül érkezett 
franczia követ pedig a franczia királytól igért pénz- 
es hadi segély által őt az ellenszegülésre ingerlette, 
Bercsényi és Károlyi Sándor hadával szövetkezve, az 
ország nagy részét elfoglalta. 

A szelíd indulatú Leopold többször tett kiegyez- 
kedési kísérletet, bevallván, hogy a nemzet szabadsá- 
gai, bár tudta nélkül, tanácsosai által megsértettek, s 
azok orvoslását és bűnfeledést ígérvén, ha a coníoe- 
deráltak a fejedelmök iránti hűségre visszatérnek. 
De igyekezete sikertelen maradt, s ö nem részesül- 
hetett azon megnyugtató öntudatban, hogy engedel- 
mességre visszatért országot hagy utódának. 

I. József 1708. február 2 9-re Pozsonyba ország- 
gyűlést hirdetett, melyre Rákóczy és a confoederáltak, 
bár ök is meghivattak, nem jelentek meg, és csak 16 
megye és szintannyi város küldött követet. így a ki- 
békülést meg sem lehetett kísérleni, már csak azért 
sem, mert Rákóczy február 28-ról, valamint Bercsényi 
márczius 7-röl kelt, az akkori nádor Eszterházy Pál- 
hoz irt leveleikben az országgyűlést gúnynyal hal- 
mozván, annak törvénytelenségét fennhangon kárhoz- 
tatták. 

Mindezek daczára a békülékeny szellemű és sze- 
líd indulatú József nem szűnt meg Pálffy, utóbb az 
egyezkedésre hajló Károlyi Sándor, valamint az an- 
gol és hollandi követek közbenjárásával a béke meg- 
kötésére törekedni, de a gyorsan bekövetkezett ha- 
lála utolsó órájában: 1711-ben megkötött szathmári 
béke által helyreállított nyugalom örömét ö sem él- 
vezhette, s azt egy ideig titokban tartott halála után 
özvegye Eleonóra erősítette meg. 

E békekötés által a nemzet ismét új biztosítéko- 
kat nyert szabadságaínak. 

Általa Rákóczy, ha három hét alatt a hűségre 
visszatér, minden javait, várainak kivételével, és Bécs- 
ben letartóztatott két fiát visszanyeri. Hasonlókép 
bűnbocsánatot nyernek minden pártfelei. A vallás- 
szabadság biztosíttatik, ö felsége a nemzet jogait 
fenntartandja, s nem engedendi meg, hogy az adott 
kegyelem ellenére bárki is bántalmaztassék. Minden 
sérelem az országgyűlésen szabadon előterjesztethe- 
tik, s orvosoltatni fog ; ^ igéri ö felsége, hogy az egész 
keresztény világ előtt tanusítandja, miszerint a ma- 
gyar nemzet iránt valóban atyai indulattal viseltetik. 

így a nemzetnek több mint egy századon át ví- 
vott vallás- és nemzeti szabadságharcza befejeztetett ; 
de nyolczvan év múlva a hatalom alkotmány-szege- 
sei a nemzet nyugalmát ismét több évekre feldúlták, 
s súlyos küzdelmekre kényszerítették. 

II. József, századának koraszülötte, a pragma- 
tica sanetio alapján a magyar korona tényleges és 
törvényes birtokosa, már mint felséges anyjának cor- 
regense, de mint országló fejedelem is többször tévén 
körutat, s a birodalom állapotának és a kormányzat 
bajainak ismeretét nem a hízelgő, mindent rózsa- 
színben láttató hivatalnokok mézes előadásából, ha- 
nem saját észleléséből merítvén, elhatározá a nemzet 
életén rágódó bajokat orvosolni, és annak jólétét 
minden áron megszilárdítani. 

De magas röptű szelleme nem tűrte a korlátokat, 
melyeket az alkotmány a bajok orvoslására és az 
országos intézmények javitá«i módjára nézve emelt, 

és azokat lerombolván, nehogy az ősei által az alkot* 
mányra letett, s általa leteendett esküt megszegni 
kénytelenittessék : sem azt le nem tette, sem a királyi 
biztositó-hitleyelet ki nem adta, s igy magát meg 
sem koronáztatta. 

Ezek és az önkény által behozott újítások fellá- 
ziták a magyarnak évezredes alkotmányához hű ra- 
gaszkodását és sértett jogérzületét. Mig a közható- 
ságok törvényes állása el nem töröltetett, hatalmas 
szónoklatú felterjesztésekben adtak sérelmeik felpa- 
naszlásának kifejezést, mig végre a megyék és szabad 
kir. városok törvényes állása is megsemmisíttetvén, 
a hatalom önkényének meghajolni kényteleníttettek. 

De következett az idö, midőn József a királyok 
királyának Ítélőszéke előtt kílencz évi sáfárkodásáról 
számot adandó volt. Ekkor látta be, hogy törvé- 
nyen kivűl tett ujitásai az alkotmányához melegen 
ragaszkodó nemzet vérébe nem mentek át; sőt azok 
mint törvény ellen hozottak iránt engesztelhetlen 
ellenszenvvel viseltetik. Meggyőződött árpa, minden 
alkotmányos nemzet fejedelmének szivébe vésendő 
és 35 év múlva törvénytábláinkra irt szavak igazsá- 
gáról : „Quod felícitas Regis, et regni exacta legum 
observantia et incolumítate nitatur, atque sí juribus, 
seu Regis, seu Regní, quidpiam decerpatur, legum 
et legális Regni systematis compages saeeulorum usu 
roborata subruenda sít." — 1790. évi február 28-án 
tehát minden újítását visszavonván, a politikai és 
törvénykezési ügyeket, ugy mint azokat anyja halála 

o 
Magyar önkormányzat. o 

napján átvette, előbbi állapotukba helyezte, a vallás 
és az úrbéri ügyekben kiadott rendeletei egyedüli 
kivételével. 

De sem Józsefnek a nemzetre hagyott vég- 
intézete, sem az, hogy II. Lipót annak halála után 
azonnal biztositotta a nemzetet, hogy rendithetlen 
akarata az országot alkotmányos törvényei szerint 
kormányozni, — azt meg nem nyugtathatta, és előre 
volt látható, hogy az 1790. évi június 6-ra Buda 
városába összehívott országgyűlés zajos lesz. 

Ehhez járult, hogy az általa egy negyed század 
alatt bölcsen kormányzott Toskánából visszatérő 
szelid és békülékeny fejedelem, nehéz gondok közt 
vette át a József újításai által felizgatott birodalmat, 
a most is szerencsével folytatott, de költséges és 
véres török háború pedig birodalmának erejét kime- 
nté. — Ezenkívül: 

A német alföldi nyilt forradalom, a perfid porosz 
hadi készülődései, s a constituante közelgő kimúlá- 
sával rémuralommá fajulandott franczia forradalom 
jelenségei, mély aggodalommal tölték el a bölcs feje- 
delem szelid hajlamú szivét. 

Az országgyűlés első ülései viharosak voltak. Az 
ország rendéi sem az országbírót gróf Zichy Károlyt, 
sem a királyi személynököt Ürményi Józsefet törvé- 
nyes fő- és alsótáblai elnököknek elismerni nem 
akarták, sőt ellenök és József alatt magas állásokban 
volt mások, mint hazaárulók ellen, II. Ulászló 
VI. decretumának 7. czikkét fennhangoztatták. 

Továbbá az országos Bendek, József törvény- 
telen kormánya által az alkotmányon ejtett sebek 
megújulása ellen az országot biztosítandók, kétszeri 
felterjesztésökben a III. Károly és Mária Theresia 
által kiadott kir. biztositó hitleveleknél erösbet és 
terjedelmesebbet követeltek. 

Véghetetlen szerencse volt a királyra és a nem- 
zetre nézve, hogy az isteni gondviselés ép e válságos 
perczekben oly férfiakat tett a nemzet sorsának inté- 
zőivé, mint országunk akkori primása bibomok gróf 
Batthyányi, gróf Zichy Károly országbíró, és Ürményi 
József királyi személynök, kik államférfiúi mély böl- 
cseséggel és erélylyel egyrészről, és ildomos tapin- 
tattal másrészről, a tomboló vihart nem a„quos ego'*, 
hanem a ,,praestat componere fluctus" által le 
tudták csillapítani, és a hullámoktól hányatott állam- 
hajót a kibékülés nyugalomnyujtó partjára terelni. 

Évek hosszú sora után is lélekerősnek láttuk az 
aggkor, de leginkább az uralkodóháznak és forrón 
szeretett nemzetének tett legüdvösebb szolgálatban 
testileg gyengült Ürményi Józsefet, mint a magyar 
areopagus bölcs vezérét és az állambölcseség magyar 
Nestorát. Láttuk, mint környezé őt, midőn a hétsze- 
mélyes tábla teremébe lépett, imádassál határos 
őszinte tisztelet. És mi most is boldognak érezzük 
magunkat, hogy a viharok egykori hatalmas féke- 
zőjét, mint a kir. Ítélőtábla akkori ifjú hites jegyzője, 
karddal oldalunkon, fiúi kegyelettel és hálatelt szív- 
vel üdvözölhettük. 

3» 

Az emiitett triásnak, és a nemzet azt hazafias 
hűséggel gyámolító lelkes fiainak sikerült a fenyegető 
vihart elhárítani, és miután Leopold megigérte, hogy 
az eddigi hitlevél kiadása és megkoronáztatása után 
kész a nemzet sérelmeit tanácskozás alá vétetni és 
orvosolni, kész az alkotmány erösb biztosítására szol- 
gáló eszközöket megadni, megkoronáztatott; az 
országos Rendek pedig alkotmányunk biztosítékaira 
nézve tanácskozásukat folytatták. 

E törvényhozás képezi közjogunk legnevezete- 
sebb korszakát. 

Miután sem a többszöri békekötések, sem a 
kisebb vagy nagyobb terjedelmű kir. biztosító hit- 
levelek és fejedelmi eskük, sem nemzetpusztitó csa- 
tákban folytatott önvédelem a nemzet jogait a hata- 
lom tulhajtásai és alkotmány szegesei ellen nem 
biztosíthatták; az országos Rendek, a nemzet és feje- 
delem jogait határozottan kijelölni és az államhatal- 
mak közti viszonyt tüzetesen megállapítani igyekez- 
tek, a korona szentesítésével hozott X. és XII. törv.- 
czikkben kimondván, hogy Magyarország független 
és szabad ország ; hogy — ide értve a kormányszé- 
keket is — saját törvényei szerint és nem az örökös 
tartományok kormányának mintája szerint kormá- 
nyoztatik ; hogy a* törvényhozás a nemzettel és feje- 
delemmel közös ; végre hogy a végrehajtó hatalmat 
a király a törvények értelmében gyakorolja. 

E pontok a pragmatica sanctióval együtt, képe- 
zik közjogunk alpháját és ómegáját. 

Az államhatalomnak a fejedelem által szentesi- 
tett törvényekben ily világosan meghatározott viszo- 
nyai után bizton remélhető volt, hogy a hatalom a 
nemzet alkotmányát többé ostromolni nem fogja; 
mégis egy emberkor lefolyta után ismét megkisérlé a 
hatalom a nemzet alkotmányos jogát sérteni, az adót 
ezüstben, és az ujonezokat országgyűlésen kivül ki- 
rályi biztosok és nyers erö alkalmazásával követel- 
vén, az ellenszegülő megyék tanácstermeit pedig be- 
záratván, s az ellenszegülő megyei tisztikart katona 
kiséret mellett letartóztatván. 

A fellázadt önérzet, az ingerültség, az 182V7-ki 
országgyűlésben kemény kifejezésekre fakadt. A ki- 
rályi biztosok, mint a törvényszegő hatalom eszközei 
ellen 11. Ulászló VI. Decretumának 7. czikkét alkal- 
mazni, és a fejedelemtől az alkotmány bástyáit uj 
garantiákkal erősíteni követelték. Azonban a hatalom 
töredelmes gyónása, a nemzet méltó felindulását ki- 
engesztelé , de egyszersmind a nemzet alkotmány- 
féltékenységét felriasztván, az „obvallare constitutio- 
nem" tábori jelszó mellett, az akkor támadott 
ellenzéket sorakozásra kényszerité. 

Ez ellenzék, miután az 1830. országgyűlésen a 
„juxta praestabilitam formám" ellen, habár egész di- 
adalt nem aratva is küzdött, később a haladó kor- 
szellem parancsoló követelésétől áthatva, védelmi 
állásáról a tevékenységre szólitó reform terére lépett, 
és igy az előbbi századot javítást igényíő hagyomá- 
nyai ellen támadást intézett. 

A conservativ párt ös a nemzeti nagy átalakulás. 

A conservativ vagyis akkor udvari párt, részint 
a tagadás, részint a mérséklés halasztó terére lépett, 
és több kérdésekben mutatkozott rohamot visszaverni 
törekedett, magát azonban erős és fegyelmezett tá- 
borrá szervezni nem tudta. 1846. évben megkisérlé 
pártját bizonyos elvek általános terjesztésével meg- 
szilárdítani, s e végre a már elkészitett programra 
közlése és bővebb értelmezése végett gróf D. E. alá- 
irásával szétküldött meghivó levelében, a conserva- 
tivek közzül számosakat Budára értekezletre össze- 
gyűjteni. A conferentia által kitűzött czél meghiúsult. 

A mintegy 170 személyből álló gyülekezet két 
harmadát királyi hivatalnokok képezek. Pártszilárditó 
lelkesültség és elvegyesitő tömör sorakozás, vezér és 
fegyelem hiányzottak. Több arczmozdulat, ha nem 
bizalmatlanságot is, de bizonyára közönyösséget és a 
siker iránti kétséget tanúsított. 

A szereplők születési, vagy hivatali magas állása 
a Cour pleniére-re, Calonne és Brienne ministeriumára 
emlékeztetett, csak a „l'étre de jussion" hiányzott, 
azonban az akkori pozsegai főispáni helyettes, később 
európai miveltségü államférfiú remek szónoklata, és 
azon elömlő mély politikai avatottsága, lángoló haza- 

szeretete, és az uralkodó iránti megtörhetlen hűség 
ecsetelése a gyűlést bámulatra ragadta. 

A conferentia eloszlott, s ily alakban többé össze 
nem gyűlt. 

Nem tagadhatni, hogy a eonservativ párt kitünö 
szellemi erőkkel rendelkezhetett, a haza és trón iránt 
hűséges ragaszkodással viseltetett, és nemzetünk jólé- 
tére ernyedetlen buzgalommal közremunkálni töreke- 
dett; de bátorsága, anegatio terén megállapodva csak 
arra volt elég, hogy a haladó pártot felingerelje, és ki- 
hívása által azt tömörülésre és fegyelemre serkentse; 
azt legyőzni vagy a haladás zászlaját a maga kezébe 
ragadni, nem birt maga iránt elég erős bizodalommal. 

A fegyverek sem voltak egyenlők. 

Az administratori rendszer ellenszenvezte a nem- 
zet nagy részét, a kormány élén álló hű hazafi gróf 
A. G. ellen. 

Az ellenzék a kormányellenességet irá zászlajára. 
Ez volt politicai credója. Ezt erős fegyverrel : a szen- 
vedélyek felriasztásával vedé. Legtöbb megye termei 
praecoi emelvénykép hirdették a kormány rendeletei- 
nek törvénytelenségét, nagy garral, gyakran haza- 
árulás s hasonnemű kifejezésekkel tömött dythiramb- 
jaikban. 

A eonservativ párt fegyverei voltak : a kormány 
iránti tiszteletet védeni, a felkorbácsolt szenvedélye- 
ket csillapítani, a tömeg rajongásait és a nagy szava- 
kat valódi értékökre leszállítani, végre mindenkit az 
alkotmány által neki kijelelt helyre utasítani. 

A nem kedvelt, vagy inkább az ellenzék által 
gyűlölt, kormány ellen intézett ellenszegülési roham 
árjával szemközt a conservativek által emelt gátak az 
áradat felduzzasztására elég erősek és magasak vol- 
tak ugyan, de arra, hogy az első széltől feltorlasztott 
hullámok azokon tűi ne csapjanak, vagy azokat el ne 
sodorják, gyengék voltak. Igazolta ezt nem sokára a 
franczia sas csillogó szárnyainak idáig hatott suho- 
gása, a bécsi aula uralma, a torlaszhős, felelős, azután 
absolut bécsi ministemek a Habsburgház ősi palotájába 
berontást parancsoló „nur vorwárts" dörgő szava, a 
pesti utczák szegletén gyártott 12 pont, végre a feje- 
vesztett magyar királyi helytartótanács gyáva meg- 
rémülése. 

Megtörtént a nemzeti nagy átalakulás, melyet 
nem forradalom, nem XlV-dik Lajosnak a birodalom 
pénzügyét veszélybe hozó fényes, de romlott kormá- 
nya, nem az angol kétszázados vallási küzdelem, 
hanem a nemzeti forrongást szító események rohama, 
a nemzeti szabadságot ostromló s ez ostromban ki- 
bádgyadt hatalom által felköltve, idézett elő. 

A vérnélküli áldozat a népek urának bemutat- 
tatott. 

A hűbér oiegdöntése, törvény előtti egyenlőség, 
politikai egyenjogosultság, az adózás közössége a 
nemzetet egy nagy egészszé tömöríték, s erre az oltár 
főszolgái a tizedrőli lemondással hintettek áldást. 

Az államviszonyokat most már fékezetlenül ren- 
dező párt, az ellenpárt elnémultával eljöttnek hitte 



I 

^ 



41 



az időt, melyben az alkotmány ostromlása ellen az 
eddigieknél erösebb biztosítékokról gondoskodhatik. 
Lerázván a nemzet magáról a birodalmi kormány 
bureaucratieus bilincseit, saját nemzeti független 
felelős ministeriumot állita fel, s ez által a dualismus- 
nak legélesebb kinyomatot adva, a Lajtán túl fekvő 
tartományokkal érintkezés töredékeny és minden 
pillanatban szétpattanható kapcsát, a király oldala 
melletti felelős minister egyedüli személyében ösz- 
pontositá. 

A fejedelemnek az országbóli távollétében a ki- 
rályi hatalom az 1608: 18., és 1681 : 1. törvényczikk 
értelmében is a nádorra ruháztatván, az elhomályo- 
sult korona és nemzet közti törvényes viszonyok kö- 
telékei megtágultak, majd a Monk példájára tett 
kísérletek fegyverreli ellenszegülést és a gyászos 
1849. forradalom kitörését idézték elő, mely azután 
a nemzetiségek közt véres pusztítással folytattatván, 
a világosi katastropha által befejeztetett. 

Ez nem csoda. 

Az átalakulás, ősi intézményeink romjai közzül, 
gyúlékony faanyagokból épült schweiczi nyaralókép 
emelkedett ki. 

A közhatóságok előbbi hatáskörében elszórt 
törvényhozás igenis szólékony elemei elnémittattak, 
és a miniszter „rendelem a mint következik" katonai 
napiparancsai alá helyeztettek, de azért az alkotmány 
védbástyáinak gúnyoltattak. 

A felsőház rendezetlen állapotban hagyatott. 

Az ősiség eltörlésével uj anyagi viszonyok kelet- 
keztek, de előbbi polgári törvényeink meghagyatván, 
nem rendeztettek. 

A társországokat Kossuth a földabroszon hijában 
kereste, mig azok létezéséről 1849-ben a rokon vér- 
ben fiirösztő irtó háború öt meg nem győzte. 

Az úrbéri kötelék feloldatott, és a jogvesztettek 
a nemzeti becsület paizsának nem jövedelmező, vagy 
legalább el nem költhető kamataira számolgattak. 

Mindenütt zavar és felbomlás jelei. 

A forradalmat és annak szereplőit részletesben 
ecsetelni nem feladatunk, — részint mert az röpira- 
tunk szűk keretébe be nem férne, részint mert köze- 
lebb állunk hozzájok, hogysem szemeinket szemkáp- 
rázás nélkül a villámló fegyverekre szegezhetnők, 
részint végre más, könnyen érthető okokból. A kellő 
távolságból szemlélő utókori történetirónak, mint a 
történet gazdag anyagát adjuk azokat át, minket pe- 
dig semmi sem tartóztat, hogy ki ne mondjuk a for- 
radalom szülő okát tekintve, az „iliacos intra muros, 
et extra"-t. 

Eredményére nézve is bizvást állithatjuk, a nem- 
zet szempontjából: hogy ezen forradalom, bár az ön- 
védelem minden eszközét a végzet már kitörése előtt 
a nemzet kezére játszá, a minden oldalról körülbás- 
tyázott alkotmányt a hatalom ostroma ellen megvé- 
deni képes nem volt, sőt annak a nemzet elgyengitése 
által okozott tetszhalálát idézte elő. Még kedvezőtle- 
nebb az eredmény az uralkodóházra nézve, melynek 

kormánya Oroszországnak, a forradalom leigázására 
és a birodalmi trón megmentésére nyújtott segélyeért, 
a krimi háborúban, a 611 millió forint nemzeti köl- 
csön elpazarlásával kincstárt kiüresítő dicstelen kül- 
politikával felelt, azt a Habsburg-ház ellen kielégítés 
nélkül alig valaha lelohasztható boszúra ingerlette, és 
a századokon át hű szövetségest, a nyugoti hatalmak- 
nak bókolva, egy kardot sem rántott Garnisonnak a 
Dunafejedelemségekbe beállításával a Dynastia esküdt 
ellenségévé változtatta. 

A világosi katastropha után a korlátlan hatalom 
birtokába jutott herczeg Schwarzenberget, Stadiont, 
később a torlaszhős Bachot mindentehetés mámorá- 
ban ringatá a győzelem. Csudálatos, hogy még Pas- 
kevicznek urához az orosz czárhoz intézett, s fegyve- 
reinek győzelmét kérkedve hirdető, az osztrák vitéz 
sereget pedig lealázó gőgös jelentése sem ábránditá 
őket ki. 

A jogeljátszás utálatos jelvénye alatt a magyart 
az alkotmányos nemzetek sorából Bach kitörülte. Osi 
intézmény eink, az alkotmányos megyék, és szabad ki- 
rályi városok kerületi kapitányságokká metamorpho- 
siroztattak. 

Hazai törvényeink táblái széttörettek, és a hadi 
törvényszékek dörgették számtalanok fölött gőzerő- 
vel összeférczelt elmarasztaló Ítéleteiket, élet és va- 
gyon felett. Bach kényúri dölyfe a nemzeti nagy halál 
felett gondolván tort tartani, lakmározásbankéjelgett. 

Az egyöntetű osztrák birodalom egyformásitása 

végett hű, mindenre hizelegve áment mondó hősök 
volt szüksége, hogy a tabula rasa győzelme után, uni— 
ficatiója nagy müvét, herostratusi hírnévvel befejez- 
hesse. 

Ezeket is megtalálta. — A eonservati vek nagyobb 
részének visszavonulásával a Kossuth-hon védek nagy^ 
része, purificatiójukra menhelyet keresve, Bach huszár- 
jainak csapott fel. 

A társadalom testén végzett ezen erőszakos mű- 
téteket a megtört keblű magyar provisoriumnak ne- 
vezé, de alig helyesen, mert alkotmányos nemzetnél 
a provisorium a jogfolytonosságnak bizonyos felté- 
telhez, s igy időhöz is kötött megszakítását és fel- 
függesztését jelenti, s igy az ideiglenes institutiók 
állandóságát, mint a provisorium fogalmának ellen- 
tétét nem tűri. 

Ámde Bach a provisorium fogalmát az állandó- 
sággal, a nemzeti erkölcsi nagy halállal vélte azono- 
síthatni. 

A halál pedig nem ideiglenes. 

Vagy igen. A hit, a vallás szerint, a cherub har- 
sona-trombitájának feltámadást riadó érczhangjával 
felkölti a sirkert ölében nyugvókat. Mert a szellem 
halhatatlan. 

Ez a szellem a nemzet évezredes politikai jelleme. 

A betű meggyilkolhatta a társadalmi testet, vagy 
legalább eldermeszthette annak tagjait: de a szel- 
lemhez nem férhetett, mert az évezred küzdelmében 
szentesült és érinthetlenné nemesült. 

Bach a szellemet, mely öt a visszatérésre, a római 
költő amaz ihletett szavaival : — — Nunc retrorsum 
vela dare — — fenyegetöleg többször intette, guny- 
nyal illette. 

Bach a holtnak vélt nemzet ravatalára ezen sza- 
vakat véseté : „libertatis ineapax'^; de megfeledkezett 
a mondat első részéről : vj^gí inpatiens/' 

Megfeledkezett, vagy inkább tudni nem akarta, 
hogy a népek számára egy körszerű orbita van ki- 
szabva, s hogy az folytonos mozgást parancsol. 

Tudhatta, hogy a nemzet 1848-ban szabad volt, 
vagy mások nézete szerint azzá lett. Igaz, hogy aztán 
áthágva a Rubicont, az anarchia emésztő lángjai közzé 
rohant, s ^ fejetlenség örvényébe sülyedett, hogy 
abból a nyers erő által kirántassék, és annak hatal- 
mába kerüljön. 

De azt is kellé tudnia, hogy e pontról a nem- 
zetnek, a mindenki jogainak határait védő sza- 
badság ölébe kell visszasietnie, ha a politikai gravi- 
tatio mathematicai formuláréja szerint kijelelt kör- 
szerű mozgás által, az erkölcsi haláltól menekülni 
akar. 

Ezt Bach nem akarta tudni, és veszteglést pa- 
rancsolt. 

De a megpróbáltatás órája ütött. 

Kérdéssé lőn : váljon az absolutismus bilincsei 
által erőszakkal összetartott birodalom oly hatalmas-e, 
hogy a Mont-Cenis ormairól repülő sasokkal szövet- 
kezett kis Piemont támadásait győzelmesen vissza- 

verhesse? — hogy belül izmossá^ életerőssé ala- 
kult-e már? 

A félszigeti események, föleg pedig hazánk hü. 
fiainak a bövitett birodalmi tanácsban bátor, és 
őszinte elemezései, a birodalom eltakart állapotait fel- 
leplezek, — és a válasz tagadó lőn. 

Nem a birodalmi alchymiahősök érdeme tehát, 
hogy az apagyilkosi merénylet, melyre az államot a 
társadalom ellen szüntelen izgatták, meghiúsult. — 
Nem az ő megtérésök okozá, hogy miután utódaik- 
nak az általok rémséges terhek örvényébe sülyesztett 
államot örökségül hagyták, jogtaposó állomásaiktól 
visszavonultak. 

így az october 20 -ki diploma megszülemlett, de 
az akkori államférfiaknak, fényes tehetségeik és leg- 
tisztább hazafias szándokuk daczára, aligha azon 
hibájuk nem volt, hogy hitök sokkal erősebb, remé- 
nyök pedig sokkal vérmesebb volt, semhogy szüksé- 
gesnek látták volna, a nemzeti politikai jellemnek az 
ország gyűlésén nyilvánulható türelmetlenségét kellő- 
leg jó eleve számba venni, és az óvszereket ildommal 
és erélylyel, a megyék felvillant mindenhatóságának 
tulhajtásai ellen alkalmazni. Azon megyéknek t. i., 
melyek a kormányszékek törvénytelen állását fennen 
hirdették, s igy az állam és társadalom közti viszony 
tágítására közhatóságilag izgattak; — az adónak, 
mely az államtest üterének folytonos szabályszerű, 
lüktetésére szükséges, behajtásáról mit sem akartak 
tudni ; — s melyek közül némelyik a kebelében tá- 

madt féktelenségeket saját erejéből zabolázni képes 
nem levén, a törvénytelennek bélyegzett helytartó- 
tanácshoz nyers erö alkalmazásáért folyamodni kény- 
telenittetett. 

így a kormányzás lehetetlenné vált; az alkot- 
mány utósó felfüggesztése és az ideiglenes kormány- 
zás ideje pedig bekövetkezett. 
Erről pár őszinte szót. 

A magyar országgyűlést feloszlató, augusztus 
21-röl kelt királyi leiratban fenntartja magának 
Felsége : az országgyűlésnek a lehetséghez képest hat 
hónap leforgása alatt összehívását. 

Az 1861. november 5-ről kelt legmagasabb kéz- 
iratban azon reményét fejezi ki O Felsége, hogy a 
függőben maradt kérdések alkotmányos utón elinté- 
zése végett nem sokára országgyűlést fog egybe- 
hívhatni. 

r » 

Miután tehát maga Felsége mindkettőben a 
felállított uj kormányra az ideiglenesség és mielőbbi 
eltávolíthatás bélyegét ütötte : az uj kormánynak fel- 
adata, sőt elodázhatlan kötelessége volt, lételét minél 
kevesebb napokra számítani, és gyorsan s minden 
habozás nélkül megragadni azon eszközöket, melyek 
az O Felsége által táplált remény és kijelentett leg- 
felsőbb akarat teljesülését biztosíthatták. 

Vájjon e kötelességszerű feladatnak a proviso- 
rius kormány megfelelt-e? vagy inkább a kényel- 
mes elhelyezkedés, és tagjaival gyakran egymá s 
ellen küzdő, önfenntartás-nyujtottabalancepóznákhoz 

nyúlt, mint némelyek állítják, ~ vizsgálni nem tart- 
juk hivatásunknak, ebbeli netalán téves nézeteinket 
pedig, nehogy azokkal lelkiismeretünket terheljük, 
a jövő történetíróinak, azokat könnyen viselő vál- 
laira szállítjuk át, azt azonban az észleltek után 
bátran állithatjuk : hogy a fenntebbi eszközök kisze- 
melésére és hogy naponkint változott politikai iránya 
hullámzásának megállapodására nézve biztos partra 
evezni nem tudott; — 

hogy a többnyire mások sugallatát követni szo- 
kott budai provisoriumnak fülébe, innen pedig keb- 
lébe záporként omló tanácsok, némi kivétellel a rideg 
keblű önbálványozás sötét alakú jegeczformatioi 
voltak ; hogy azon iparkodás : rejtekből, — pártütést 
szervezőket utánozva, — titkos aláírásokkal, nyilt 
sisaku politikai pártot alakitni, fából készült vaska- 
rika volt, mi csak meghittebbjei politikai abderitis- 
musát árulta el ; — 

hogy a bécsi provisoriumnak közbenjárása követ- 
keztén némely hazai intézetünknek Felsége leg- 
magasb kegyelme által nyújtott anyagi segély, mely 
a nemzet bénult idegeire zsongitólag hatott, valamint 
Felsége iránt a nemzetet örök hálára kötelezte: 
ugy a közbenjáró, a nemzet hazafias elismerésével 
mindenkor találkozni fog ; — 

hogy végre az edzett politikai jellem ez utósó 
súlyos időszakban is, következetességét megtartva, 
nyugodtan reményleni s a kedvező pillanatot bevárni 
tudta, és nem csalódott. 

Ha igazságosak akarunk lenni, el kell ismernünk, 
hogy ha a budai provisorium saját keble sugallatát 
követi : nemcsak a rend fenntartásáért a Szent István- 
rend nagykeresztjét, hanem a nagy fontosságú állam- 
kérdések megoldásának könnyítéséért a közvélemény 
érdemdiját is kiérdemelte volna. 

Hosszabbra nyúlt fejtegetésünk folyamán, hazai 
történelmünkből merített és a nemzet saját kezével 
irt törvények által, és igy kétségbevonhatlanúl iga- 
zoltuk azt, hogy a hatalom kényuralma ellen sem 
alapszerzödvények, sem fejedelmi gyakori eskük, sem 
királyi biztosító, nemzeti szabadságot megerősítő hit- 
levelek, sem békekötések, sem végre még az önvéde- 
lem minden eszközeinek birtokába jutott forradalom 
sem védheti meg az alkotmány t, nem a nemzet szün- 
telen előre törésével ujabb és ujabb biztosítékok által 
körülbástyázott nemzeti szabadságot. Ez utóbbira 
nézve minden oldalról azon ellenvetést halljuk fen- 
nen hangoztatni, hogy az általunk feljebb, de az egész 
mivelt világ által is dicsőnek nevezett angol forra- 
dalom ellenkezőt bizonyít. 

Engedelmet kérünk. 



Magyar önkormányzat. 

V. 



Ab 1688. évi angol forradalom, vonatkozá43sal a magsrar 

forradalmakra. 

Az angol forradalom nem azért vívta ki magának 
a mívelt világ előtt a dicső nevet, mintha az az angol 
földbe a mostani szabadság fáját ültette volna, mert 
a 13. század végén I. vagyis valóban Nagy Edvárd 
által elültetett selfgovernment gyökere már ekkor 
erős fává izmosulni kezdett, — de különben is forra- 
dalom nem a létesítendő szabad intézmények mestere, 
hanem az állam és társaság közti szerződvény felbon- 
tója ellen csapást intéző fegyver. Azért dicső az angol 
forradalom, mert megmenté az országot a Tudorok 
után következett Stuart dynastiától, mely három em- 
berkoron át a királyság felséges feladatát betölteni 
csak meg sem kísérletté, a nemzeti nagyság első és 
negyedik Edvárd által elültetett fájának leveleit pe- 
dig, korcs kormányzatok mézharmatával összezsugo- 
rodni engedte ; ugy hogy a törzsnek a léha kormá- 
nyok tehetetlenségével kellett daczolni, hogy ki ne 
száradjon. 

A történelem igazolja, hogy a dynastiák és ud- 
varok gyáva tehetetlensége, hatalmas nemzetet is, — 
mint nálunk is a Korvin Mátyás utáni időkben csak- 
nem megtörtént — tönkre tehet, de az angol nemzet 

már ekkor ismert politikai nagykorúsága, három em- 
berkoron át tudta magát fékezni, mielőtt dynastiát 
változtatott volna, s ekkor sem szédité el győzelme, 
hanem királyának elűzetését annak lemondásával 
jegyeztette be évkönyvébe. 

Nem a 17. század utósó negyedében győzelme- 
sen befejezett forradalom tehát , hanem már első 
Edvárd kora volt az alkotmány belső fejlesztésének 
leggazdagabb korszaka. E király a nemzetiségek közti 
ellentétet, mely az államélet kifejlődésére két száza- 
dig zsibbasztólag hatott, megszüntetvén, a szabadság 
megszilárdításának útjában álló legnagyobb akadályt 
elhárította. 

Alatta a hatalom által szüntelen ostromlott és 
megszegett, a nemzet által pedig mindannyiszor meg- 
erősíttetni követelt, a magna chartában megállapított 
egyéni szabadság végre elismertetett, ezt pedig a 
nemzet politicai szabadsága követte. A magna charta 
ellen a hatalom által vívott harcz 300 évig, s igy a 
15. század végéig tartott, „tout comme chez nous." 
Harmincznyolczszor, s maga nagy Edvárd által szinte 
tizenegyszer erősíttetett meg. Hányszor kellett tehát 
megsértetnie? 

Végre L és IV. Edvárd alatt, s igy már a 13. 

század végével létesült az angol selfgovernment : az 

önkormányzat nyolcz intézménye, melyek az angol 

selfgovernment alapkövét ma is képezik, és melyek 

a XVIII. században az angol szabadság bevehetlen 

erődévé és a jólét leggazdagabb forrásává lőnek. 

4* 

Midőn II. Jakab elüzetésével Oraniai Vilmos, a 
győzelmes párt zászlói közt, a lordok és commone- 
rek házainak hosszú jogi vitatkozása után, főleg férje 
szeretete és nem a hatalom megosztása után sóvár- 
gott neje jogán a trónt elfoglalta, — sem a toriek 
sem a whigek rokonszenve által európai magas czél- 
jairá nézve nem istápoltatott. 

Pártoskodó nemesség, cselszövő egyház, vagyon- 
dölyfös polgárság, közönyös szenvtelenség az alsó 
osztály részéről, összekuszált pártprogrammok min- 
den magasabb államczél nélkül, a politicai pártok 
szeszélyes változásai jelezték az ő s az utána követ- 
kezett Anna, I. és II. György uralkodását. — Nem 
csuda, ha a történetiró a Braunschweig-hannoverai- 
ház első emberkoráról semmi olyast nem jegyezhetett 
fel, mit nagyobbszerüállamactiónak lehetne tekinteni. 
De épékor, s épen II I. György uralkodása az, mely a 
viharok lecsillapultával, a magába vonult angol nép- 
nek, mint a magát befonó selyembogárnak, csendes 
bel működésének és államéletének megszilárditására 
két — három emberkoron át folytatott zajtalan, de az- 
ért eredménydús törekvéséről tanúskodik. E kor tette 
azt a keblében dúlt ellentétek urává, és emelte később 
Chatam után, a Franczia és Amerika ellen vívott harcz- 
ban addig alig sejthetett nagyságra. 

Az angol forradalomnak tehát főérdeme. hogy a 
tétlen, gyakran hitszegő Stuart-házat elűzvén, vagy 
ha jobban tetszik : lemondásra kényszerítvén, oly ki- 
rályi fajnak nyújtá koronáját, mely Angliát vallás, 

politikai és polgári szabadsága mellett a tengerek és 
igy a világkereskedés urává tette, és neki a polgári 
jólét gazdag forrását megnyitván, oly nagy hata- 
lommá óriásulhatását eszközölte, melynek barátsága 
után a világ minden hatalmassága sóvárog, s mely — 
hatalma fényével inkább, mint fegyverével '- China 
falait ledöntvén, most annak törvényeket szabhat. 

VI. 



A birodalmi ellentétek és köranyagok. 

Bocsánatot kérünk ez akaratunk ellen hosz- 
szabbra nyúlt kitérésünkért is, de miután a mostani 
angol alkotmányra későbbi fejtegetésünkben ismét 
vissza kell térnünk, annak bölcsőjét és fejlődését, ha- 
bár csak rövid vázlatban is érinteni szükségesnek 
láttuk. 

Most pedig felvévén ismét a megszakadt fona- 
lat, szedjük sorozatba tapasztalásainkat és kezdjünk 
hozzá a következtetéshez. 

Látjuk az elmondottakból, hogy az alkotmányos 
szabadságot sem alapszerződvények, sem királyi biz- 
tosító levelek és eskük, sem végre a fegyverrel küzdő 
önvédelem, még pedig, mint a Habsburg-házból szár- 
mazott fejedelmek igazolják, a szelid hajlamú, békü- 
lékeny szellemű és erényes királyok alatt sem bizto- 
sithatják ; világos azonban, hogy ilyen állapot a tár- 
saságot az állam elleni szüntelen viadalra kényszeríti, 
— ez pedig végre feldúlva az állam-hatalom tényezői 
közti természetes viszonyt, atársaság felbomlására ve- 
zet. E veszélyelhárítása tehát oly eszközök alkalmazá- 
sát teszi szükségessé, melyek az állam és társaság közti 
normális viszonyoknak tartósságot kölcsönöznek, a 
népeknek a polgári jólét kiapadhatlan forrását meg- 

nyitják, és az alkotmány biztosításával a monarchia 
nagyhatalmi állását oly erős talapzatra fektetni ké- 
pesek, mely az eddiginél szorosabb kapocsesal fűzvén 
össze erejének összegét, erre támaszkodva magát erő- 
sen fenntartani képes legyen, s a sufFrage universel 
és a nemzetiségi politikának íVj tana által mozgékony 
erőre vergődött zsémbes vén Európa diizzogásaival 
is daezolni tudjon. 

Erre nézve a garantiát mi, a birodalmi ellenté- 
tek megszüntetése után, — a köz szabadság és erö- 
sebb kapcsokkal szövetkezett országok kölcsönös ér- 
dekeinek alapján épitendÓ birodalomban találjuk. 

Vessünk egy pillantást a birodalomban dúló el- 
lentétekre. 

A legitimitás elveinek megdöntésével, és az 
1815. bécsi szerződvény egyes leveleinek kitépésé- 
vel némely európai állam tömörülni, és magát a 
fennebbi új tanok aegise alatt nagy egészszé kikerekí- 
teni, vagy ~ mint az orosz birodalom — magába vo- 
nulva, a krimi háborúban vesztett nagyságát helyre- 
ütüi és magát létező erejének intensiv kifejtésével 
erősbíteni, végre hagyományos politikájához hü lenni 
vaskövetkezéssel törekszik; mintha erős tábort 
akarnának szervezni, hogy a keleti és más európai 
előre nem látható nagy kérdések katastrophájának 
viharai ellen magokat biztosíthassák. 

Midőn a most érintett államok igy tömörülnek: 
akkor az osztrák birodalom egyik legszebb, leggaz- 
dagabb tartományát és a félszigeti kegyuraságot a 

villafrancai békekötésnek feláldo.'rni kényszeríttetik, 
Veleneze pedig a félszigeti nagy nemzeti családdal 
kacsintgat össze, és az actiótól csupán a négyszeg 
ércz-torkainak sötét látványa rémíti vissza. 

Többi alkatrészei, mint mozaik-darabok, melye- 
ket tudatlan alchimisták egy menstruumban felol- 
vasztani, s politikai vegytanok előbb ugyan abso- 
lutismus, azután pedig scheinconstitutialismus erő- 
szakos processusa által neutrálisaim nem tudtak: 
ha nem állnak is a szétmállás pontján, az ellentétes 
törekvések tömkelegében szerteszét barangolván, a 
jó egyetértés és a hanyatló birodalom felüdítésére 
egyesült erővel közremunkálás biztos nyugpontjára 
nem akadnak. 

Mig a dualisticus magyar 17 évig száműzött 
nemzeti közéletét és független, felelős nemzeti kor- 
mányát visszaköveteli, a szinte oly idős provisorium 
faggatásait pedig keserűn panaszolja, végre mielőtt 
a monarchia égető sürgősségű újjászületéséhez segéd- 
kezet nyújtana, sérelmei orvoslását és a jogfolytonos- 
ságot erősen sürgeti: addig a Lajtán túl fekvő 
tartományok a dualismust, a monarchia nagyhatalmi 
állását fenyegető és úgyis csökkent hitelének meg- 
semmisítésére irányult törekvéskép hirdetik. 

Midőn a dualismus, centralismus, autonómia és 
foederalismus közt az egyesülésre hivatott erők szét- 
porlasztásával erős küzdelem vívatik: akkor a kis 
szegény Horvátországot a magyar, nemzeti és fusio- 
nista pártok szabdalják. 

Midőn Erdélyben a szászok municipális jogaikat, 
a románok pedig új vívmányaikat, s most törvénye- 
sített nemzetiségűket féltik : akkor a magyarok egy 
része a történelem által ugyan igazolt, de az új poli- 
tikának jelen keretébe be nem illeszthető supremá- 
tiát követeli. 

Midőn a Lajtán túl fekvő tartományokban, az 
ipar és takarékosság által vagyonos, szapora né- 
met faj, részint mint a nép zöme, részint szórvá- 
nyosságával a birodalmon elömölve, a politikai téren 
is hódításokra törekszik; akkor a cseh* és a vele ro- 
kon nemzetiségek a szláv elem mérhetlen özönével 
kérkednek. 

Midőn a kereskedelem előnyös nemzetközi szer- 
ződvények és a világkereskedésbe utat nyitó közle- 
kedés hiánya miatt pang: akkor az iparezikkek az 
általános elszegényülés okozta nélkülözések miatt 
kelendőségöket vesztik, sigy az iparos osztály tönkre- 
jutással fény égettetik. 

Midőn a kiürített s hitelét vesztett kincstár, az 

« 

államháztartás végett a földbirtokos vállaira elvisel- 
hetlen terheket rak : akkor közgazdászatunkat a ritka 
és rémséges drága pénz, előnyös kereskedelmi szer- 
ződések, és közlekedési hiányok miatt lenyomott ter- 
ményár, általános csőddel és elpusztulással fenyegeti. 
Midőn rendezetlen országgyűlésünk és közható- 
ságaink a szabad alkotmány szelleméhez, községi 
rendszerünk pedig az alsó rétegekig nyúló alkot- 
mányt biztosító önkormányzat elveihez hü idomítást. 

mint a nemzeti nagy életkérdés megfejtését páran- 
csolólag követelik : akkor a Lajtán túl fekvő orszá- 
gok államtestén, a népek zsirján élödö bureaucratia 
mételye rágódik, s rákja a csontba fúródik. 

Midőn, anyagi érdekeink által a szomszéd tar- 
tományokkal jogügyleti összeköttetésben állva, tőlünk 
gyors, biztos és pártatlan igazságszolgáltatás követel- 
tetik : akkor ml magánjogi viszonyok rögtönzött vál- 
tozásaival szükségessé vált anyagi és alaki magánjo- 
gunknak a változott viszonyokhoz! alkalmazását 1 848. 
óta nélkülözzük, s ez által amúgy is hajszálon függő 
csekély hitelünk csökken, a személy- és vagyonbiztos- 
ság hatalmas őre: a büntető törvény egész philoso- 
phiája pedig a „prudentis iudicis arbitriumon*^ feneklik. 

Midőn más szomszéd államok tömörülni és más 
hatalmas államokkal szövetkezni iparkodnak, hogy a 
keletkezhető viharok tombolásait egyesült erővel 
visszaverhessék : akkor birodalmunk elszigetelten, a 
déli német államok bizalmát és rokonszenvét vesztve, 
részint nyilvános, részint magokba zárt ellenséges 
terveket szövő államoktól környeztetik, mint ezt a 
krimi háború alatt kiengesztelhetlen boszúra tüzelt 
orosz, a spoliatiókból terjedelmes nagy birodalom 
urává lett franczia vasallus, és a német hegemóniáért 
már is sikerrel küzdő perfid porosz igazolják. 

Midőn a nagyhatalom igy szól az egyes orszá- 
gokhoz : 

„Én vagyok a nagyhatalom. Én képvisellek, én 
védlek titeket : de nekem költséges fényre, hatalmas 

erőre van szükségem, hogy magas rendeltetésemnek 
megfelelhessek; azért áldozzátok nekem vagyonaitok 
és jogaitok összegéből mindazt, mit fényem és hatalmam 
követelnek," — akkor erre az egyes országok ily 
feleletet adnak : „Elismerjük, hogy te vagy a nagy- 
hatalom, de közelebb állván saját tűzhelyeinkhez 
mint hozzád, vagyonúnkból és jogainkból csak any- 
nyit engedhetünk át, mennyit erőnk elgyengülése 
nélkül nélkülözhetünk." 

Itt tehát differentialis számítás forog fenn, és ha 
annak tisztázása megkiséreltetik, csak akkor forr még 
fel a nehéz vita a kettő közt, melynek eredménye 
mindkét vitatkozó félre nézve egyaránt bizonytalan. 

Midőn érthetetlen babyloni zajjal, különféle bra- 
minők vezérlete alatt, csárdás, walzer, kóló, polka és 
mazur tánczok közt, a tarka csoport kormányzati 
egyenjogosultságot, külön kerület kikerekitését, s a 
jó Isten tudja, még mit nem követel : akkor a politi- 
cai egység a csoportra riadva dörgi : „Én vagyok a 
politicai egység, nálam nélkül nincs állam, nincs nem- 
zet, e kettő csak bennem rejlik, nélkülem csak nép, s 
nem nemzet vagytok. — Hagyjatok fel érthetlen za- 
jotokkal. Siessen mindenki a maga oltárához, isko- 
láiba és községházaiba, s végezze ott a reá várakozó 
ügyeket, az ezeken kivül eső dolgok elintézését pedig 
hagyja reám." 

Ismét differentialis calculus. 

Midőn a független felelős kormány igy szól a 
municipiumhoz : 

„Én vagyok a nemzeti vélemény többsségének ki- 
nyomata. Követelem függetlenségem és felelősségem 
attribútumainak postulátumát : a megszeghetlen enge- 
delmességet. Én sáfárkodásomról nem neked, hanem 
az összes nemzetnek számolok. A te hatalmad már 
megtört. Nem vagy többé a nemzeti közvélemény 
tolmácsa. Bástyáid repedeznek. Nincs képviselőd. 
Nincs utasitással ellátott követed, kit hajdan vissza 
is hivhatál, agg korod végelgyengülésben sinlödik ;" 
akkor erre a municipiumok unisono imigy felelnek : 

„Engedelmet kérünk öntől, de még mi vagyunk 
a nemzet védbástyái, s ha egyszer másszor rést tör- 
tek is rajtunk, mi magunkat újra kiépítettük és tata- 
rozva szépítettük, s ha mi nem vagyunk vala, ön 
sem léteznék ; azért hátrább az agarakkal, mi bizony 
önnek minden jogainkat fel nem áldozzuk, sem szer- 
zetesi engedelmesség-esküt önnek nem teszünk le.*' 

Ismét diíFerentiális calculus, mely pedig, mint a 
magasabb mathesis kiegészítő része, nem oly könnyű, 
hogy a honatyák némelyikének összekuszált pro- 
grammjából a problémát megoldó sok Navierre szá- 
molhatnánk. 

VII. 
A nagy orvos. 

A többi bajok ezúttali mellőzésével a mondottak 
jelzik a birodalmi kórállapotokat. 

Nem szükséges az ütér lüktetéseire számolva 
figyelni; a göreskórt, melynek rángatódzásai majd az 
egyik, majd a másik tagot dermesztik, azonnal felis- 
merhetni. 

A tizenhét évi orvosi észleletek és consiliumok 
által változtatgatott gyógyszerek csak súlyosbították 
a kitöréskor könnyen orvosolhatandott betegséget. 
Most már veszélyessé lön az. 

Mert a doktori palást alatt kuruzslók lappang- 
tak. Mert kórkémléjök téves, a testalkat elöttök is- 
meretlen, gyógyszerük most drasticus, majd festett 
víz volt. 

De eljött a nagy orvos, kinek a beteg egyszers- 
mind szeretett gyermeke. 

Redőkbe vont tisztes homloka, szerető szívének 
aggasztó gondjait árulja el. 

Szemlélődik s az új rendelvényezőkkel tanács- 
kozván, az előbbi orvosi rendelvényeket félreteszi, s 
a beteg és az egész világ hallatára kimondja a nagy 
szavakat : 

„Egyetemleges orvoslat." 

A beteg szemei áhítattal csüggnek a nagj or- 
voson. Szeretet és a gyógyulás reménye erőt önte- 
nek elgyengült karjába. 

Jobbját a nagy orvos által nyújtott jobban 
nyugtatja. 

Mindketten erősen remélnek. 

A nagy orvos rendelvénye ez : 

,,A természet működésének szabad tér enged- 
tessék.*' 

A nagy orvos elvonult s új ordinatariusok léptek a 
beteg ágyához. 

De a rendes orvoslat csak most kezdődik, az 
üdülés még távol van. 

vm. 

Jogfolytonosság. 

Az orvoslás első stádiumát, nézetünk szerint, a 
folyamatban levő országg}'111ésen a megszakasztott 
jogfolytonosság visszakövetelése képezendi, itt pedig 
mindenelött a közhatóságok törvényes állásba vissza- 
helyezése iránti nemzeti ki vánalom fog fennhangzani. 

Legyen szabad az utóbbira igénytelen nézete- 
inket előadni. 

Bármily határtalan legyen is azon tisztelet, bár- 
mily erős azon bizalom, melylyel a nemzet, államfér- 
íiaink önzéstelen hazaszeretetének és bölcseségének 
örömtelve, méltán adózik : mégis azoknak a közhatósá- 
gok irányában eddig követett politikáját aligha fogja 
nagyszerűnek, még kevésbbé az irántuk nyilvánuló 
nemzeti bizalom viszonzásának tekinteni, sőt nyíltan 
szólva : az ad hoc bizottmányok a bizalom hiányával 
azonosok. 

Az octroyált ad hoc bizottmányok létesitését mi 
azon oknak vagyunk hajlandók tulajdonítani , hogy 
államféríiaink az 1860-ik évben feltárt megyei tere- 
mek zajos nemzeti felindulásának ismétlését, és az 
1848-ki vívmányok, s nevezetesen a független felelős 
minisztérium azonnal visszaállításának zajos követe- 
lését kikerüLui akarták, tartván attól, nehogy a köve- 

teles nem teljesülése esetében, a bizottmányok viharzó 
csatárzásai az országgyűlés annyira óhajtott higgadt 
tanácskozására vitetvén át, a nagy államkérdések sze- 
rencsés megoldását nehezítsék. 

Mellőzve azon, államféríiainkra nézve igenis ked- 
vező körülményt, hogy az előbbi kedély-izgatottság, 
tulajdonit«uk ezt bár a kiszenvedett nemzet nyuga- 
lom utáni sovárgásának, vagy végpusztulásnak indult 
anyagi helyzetünk érett megfontolásának, utóbbi 
időkben tetemesen lecsillapult : nem lehete, nem volt 
szabad azon körülményt számba nem venni, hogy 
századokon át sem volt tapasztalható államféríiaink 
iránt oly fényesen nyilvánuló nemzeti bizalom, mint 
a melylyel jelen államféríiaink igenis méltán birnak. 

ök a magyar nemzet ellenségeivel szemközt bát- 
ran elmondhatják: az egész nemzet mögöttünk van. 

Ámde a bizalom gyenge növény, melyet annak 
viszonzásával, mint egyedüli tápszerrel kell gondo- 
san ápolni, s óvakodnunk kell okot adni arra, hogy 
azt a bizalmatlanság első dere elhervaszsza. 

Ha a valamely tagjában fájdalmat érző kisded 
felsikolt, a gondos anya nem tömi be száját, hogy el- 
tikkaszsza és elnémítsa : hanem gyengéden tapogatja 
minden tagját, hogy a fájdalom fészkét kipuhatol- 
hassa és arra írt borogasson. Mért akarnók mi meg- 
tagadni a jogos feljajdulást egy nemzettől, mely több 
mint nyolcz század alatt számtalanszor sértett szabad- 
ságát, vaskövetkezéssel, öntudatosan visszaszerezni 
törekedett? Mért akarnók tőle azt követelni, hogy 

17 évi alkotmánysértést — rainö multunkban fel 
nem lelhető — egykedvűen vegyen? Vagy tán in- 
kább tetszenék ama „silence du peuple," mint az 
égető fájdalom őszinte, bár zajos felpanaszlása? 

Csak ott, hol a panasz még el nem némult, él 
még a megrendült bizalom gyökere. 

De sikertelen is volt a közhatóságok irányában 
követett politica, mert ötvenkét megyei bizottmány 
helyett, melyek a képviselőknek utasitást ugy sem 
adhatnak, háromszáz hetvenhét választó-kerületben 
emelkedtek praecói állványok, honnan a jövő ország- 
gyűlésen vallandó elvek tarka vegyűletü változatos- 
sággal, sőt árverezéssel hirdettettek, a nélkül hogy 
azoknak, mintha nem is megyei bizottmányokban, 
hanem egyházi szószéken mondattak volna el, bárk 
is ellenmondott volna. 

Ha a tisztikar töi-vényes állásba helyezése rendes 
tisztújítás által eszközöltetik vala, azt még a hivatal- 
vesztett magyar tisztviselő is, mint a változott rend- 
szer kikerülhetlen postulátumát tekintette, és abban 
némi resignatióval, mint a beállott uj viszonyok ha- 
talma által előidézett tényben, annál inkább megnyu- 
godott volna, mert hivatalától megválása subjectivi- 
tásból nem származott, s igy meg sem bélyegeztetvén, 
mindenkor jogában állott, ép ugy mint a legkedvel- 
tebb tisztviselőnek, a tisztujitás alkalmával hivatalra 
kijeleltetését kérni, s meg nem választása esetében 
legfeljebb is a hullámzó és ezúttal tőle távozott köz- 
bizodalom hiányát lett volna kénytelen tapasztalni. 

Magyar íinkorm&nyzat. o 

Most azonban a főispán és a megyei bizottmányok 
nem létében az értekezletre meghívott befolyásos ro- 
kon- és ellenszenves eotteriáknak tulajdonítván kimara- 
dását, azt üldöztetésnek kész tekinteni, s az elkese- 
redés és gyanúsítás magvát törekszik a polgári 
társadalomban széthintegetni. E politicából az is kö- 
vetkezik, hogy az 52 közhatóság, melyek törvényes 
szerkezete és hatásköre ugyanaz, a tisztikart és a 
kormányzókat tekintve, mint ezt a „Hon" regístrálja, 
tizenkét különböző alkatrészből állíttatott össze, és 
igy a tisztújítás által eszközlendett egyöntetűség 
száműzetett. 

Mellőzve a közhatóságok irányában követett po- 
litika ellen felhozható számos más érveket, nem 
hagyhatunk figyelem nélkül egy körülményt, mely a 
hatalomnak úgyis kényes természetére zsibbasztó- 
lag hat. 

Hogy a közelgő törvényhozás a jogfolytonossá- 
got, minek bizonyára kiegészítő lényeges részét a 
közhatóság törvényes állásba helyezése képezendi, 
egyhangúlag követelni fogja, azt a követjelöltek által 
fennen hirdetett programmok öszhangzó értelme 
már is igazolja, és hogy a kormány e követelés 
megtagadásával nem fogja az iránta nyilvánult köz- 
bizodalmat, a nagy államkérdések szerencsés megol- 
dásának leghatalmasabb emeltyűjét koczkáztatni, két- 
séget nem szenved. A kormány megadandja azt, mit 
a nemzet elutasithatlan jogképen követel, nem mint 
az általa követett politika természetszerű követkéz- 

menyeit, — nem mint az iránta érzett bizodalom fé- 
nyes viszonzását önszántából, hanem mert az el nem 
utasitható nemzeti közkövetelés nyomásának enged, 
világosabban szólva, mert arra kény szerittetik ; — 
már pedig a hatalom cselekvése ellen intézett kény^ 
szer érvényesülése egy értelmű annak bevallott gyen- 
gítésével, és az adománynak mint ilyennek becsétől 
megfosztásával. 

Nem hisszük tehát, hogy a jövő törvényhozás, 
mielőtt a jogfolytonosság bármi módon kiegyenlítése 
diadalát ünnepelné, bármely országgyűlési tractatu- 
sokba bocsátkoznék. Nem hisszük pedig azért, mert 
a nemzet fenn ecsetelt nyolczszázados politikai jelleme 
és küzdelme ellenkezőt bizonyít, és nem képzelhető, 
hogy a nemzet öntudata, edzett politikai jellemével, 
melyet a nemzet annyi századokon át vérpatakokkal 
öntözve gondosan ápolt és szeplőtelenül megőrzött, 
épen most szaki tson, midőn 17 évi szenvedések elha- 
tározó csatára hivják fel. 

De valamint nem hisszük, hogy a jövő ország- 
gyűlés a jogfolytonosságot bármi árért is elejtse: ugy 
erős meggyőződésünk az is, hogy ha a magyar nem- 
zet az általa annyi századokon át követett védelmi 
politikához szorosan és egyedül ragaszkodva, a cse- 
lekvés más terére nem lép, eljuthatunk ugyan az 
1848. vívmányokig; de azért biztosítva épen nem 
leszünk, hogy a hatalom az alkotmányszegést vagy 
felfüggesztést, ha azt jól-roszul felfogott érdekei tőle 
követelni fogják, soha meg ne kísérelje; mi pedig 

5» 

mindannyiszor a palliativ kúrához, a jogfolytonosság- 
hoz folyamodni ne kényszeríttessünk. 

Fájdalom, alkotmányunk oly beteg testhez ha- 
sonlítható, melyben méreganyag dúl, s annak hatása 
a test szinén kitörő sebekben nyilvánul. Az orvos a 
sebeket minduntalan begyógyítja, s azok beheged- 
nek ; de bizonyos okok hatása a sebeket ujabb kitö- 
résre kényszeríti, mert a testben rágódó és a legjobb 
nedveket megemésztő méreg el nem távolittatott. 
Az orvos örömtől sugárzó arczczal a sebek behegesz- 
tését diadalkép hirdeti és az erős szervű test az időn- 
kint visszatérő sebeket sokáig eltűri, de e látszó- 
lagos diadal daczára is a beteg hosszú szenvedés után 
végre kimúl. 

Azért mi a jogfolytonosságot nem az alkotmány 
tökéletes biztosítására vezető orvoslásnak : hanem 
igenis a nemzeti bizodalom gerjesztésének és a nagy 
államkérdések szerenesés megoldásának útjában álló 
akadályok villámhárító hatalmas eszközének tartjuk. 
Az angol nemzet is, bár a hatalom által a magna 
charta ellen 300 évig vívott harczban győzelmi ba- 
bérokat szerzett a maga homlokára, és a hatalom 
minden alkotmányszegést annak szinte megannyi 
megerősítésével, mint a nemzetre nézve előnyös bé- 
kekötéssel helyreütní igyekezett, — alkotmányára 
nézve csak akkor lőn biztosítva, midőn az egyéni és 
politikai szabadságot a selfgoverijement sziklavárában 
lelte fel. 

De ha a már előadottakat mind mellőzzük is, a 

merev jogfolytonosság melletti harczban legélesebb 
Tégy verünk az 1790: 12. törvény, mely nem csak a 
törvényhozási, módosítási, de eltörlési jogot is a nem- 
zet és fejedelemmel közös jognak ismeri el. Képezné 
bár az országgyűlés akár nemzeti ügyvédek, akár 
esküdtszékek, akár végre birák eoUegimnát : a korona 
és a nemzet közti pert az esküdtszéki egyhangú ver- 
dictek és a birák öszhangzó Ítélete a korona hátrá- 
nyára könnyű szerrel dönthetné el. De a törvényho- 
zás sem egyik, sem másik fele nem birói Ítéletek 
hozására, hanem törvény alkotására van hivatva, s igy 
az államhatalom legfényesbikének gyakorlására. 

Itt a kölcsönös érintkezés az, mely nem annyira 
jogi, mint politicai érveket latolgat, és főleg az utób- 
biakra, mint az állam és társadalom czéljaihoz vezető 
utak határköveire és tábláira figyel. Ez az állam és 
társadalomnak, a legfényesebb politicai együttműkö- 
dés teréni találkozása. 

A politicának azon kiváló szerepe, s egyszersmind 
joga van, hogy mindazt, mit a törvényhozás elhatá- 
rozott, még vizsgálat alá veheti, nem ugyan a hozott 
törvény iránti tisztelet és engedelmesség gyengíté- 
sére, mert a józan politica mindenkor a törvény iránti 
tiszteletet hirdeti, hanem a jövő törvényhozás tájé- 
kozásául. 

Miután tehát a jogfolytonosságot törvényes 
szempontból ostromolhatlannak ismerjük el, legyen 
szabad azt politikai nézpontból is vizsgálni. 

A nemzetnek felébb ecsetelt évezredes politicai 

jelleme és elöretörtetése egy a jogfolytonosságért 
szüntelen vívott küzdelemmel ; mert nem csak azon 
állapot, midőn az alkotmányosság minden üterei leköt- 
tetnek és az alkotmányos test vérkeringése egyszerre 
és minden ereiben elnyomatik, hanem minden alkot- 
mánysértés azonos a jogfolytonosság megszakításával. 

Midőn 11. András bullája, az általa és elődei által 
sértett nemzeti szabadságot visszaállitja , és azt uj 
biztosítékul az önvédelem jogának megadásával 
övedzi, midőn II. Ulászló a Corvin Mátyás, II. Leo- 
pold a József császár alkotmányellenes újításait visz- 
szavonják, midőn Mátyás az 1608. koronázás után 
hozott törvényekben, a vallás és alkotmányos sza- 
badságon általa előbb sebeket, I. Ferenez pedig a 
nemzet sarkalatos törvényeinek általa lett megsze- 
gését az 152y7. országgyűlésen töredelmes fejedelmi 
gyónásával orvosolni igyekeznek, nem mást tesznek, 
mint a megszakított jogfolytonosságot igyekeznek 
helyreállítani; s most legyen szabad kérdeznünk : biz- 
tosították-e mindazok az alkotmány sérthetlenségét ? 
lehetetlenné tették-e a két közelebbi provisoriumot ? 

Viszonzásul azt halljuk, hogy az 1 848. törvények 
a nemzet politikai átalakulásának talpkövét és leg- 
sarkalatosabb törvényünket képezik, azért azokat, 
mint nemzeti önállásunk szemevilágát, nemzeti hűség- 
gel ápolni és minden ostrom ellen megóvnunk kell. 

Hagyjunk fel a sarkalatos törvények változatlan- 
ságának feszegetésével. Hol van a partis I. titulus 9., 
hol az 1741 :8-íkezikk? 

Nem arról van szó, hogy a korona az 1848. 
törvényeket egyoldalú önhatalommal törülje el: — 
ez a közös törvényhozás jogának a hatalom általi 
eltörlése volna, — hanem arról, hogy a jogfolytonosság 
kérdése, mint a legfontosabb államkérdések megol- 
dásának útját álló akadály, a nemzet és fejedelem 
közt feléledt erős bizodalom alapján a nemzet jogai- 
nak megóvása mellett mielőbb elhárittatván, a nem- 
zet, koronázott fejedelmével együtt, a nagy creatió 
müvének megkezdéséhez foghasson. Ha lehetett Má- 
tyás alatt koronázás előtti törvényeket, bár később 
a koronázott király által szentesitetteket alkotni, — 
ha lehetett II. Leopold alatt, az első József törvény- 
ellenes ujitásai által felizgatott nemzeti kedély lelo- 
hadtával a királyi biztosító hitlevél és a törökkeli 
békekötés iránt tett nemzeti követelést még a koro- 
názás előtt kiegyenlíteni: nem látjuk át, hogy a jelen 
országgyűlés, melynek magasztos feladata az alkot- 
mány biztosítása mellett egy nagy birodalom ujjáte- 
remtésének óriási müvét kezdeményezni, uq találjon 
utat és módot a jogfolytonosság kérdésének megol- 
dására, nem látjuk át : mért tartózkodnék a merev 
joghoz ragaszkodva attól, hogy az eddig neki nem 
jutott első szülöttségi birodalmi osztályrészt mielőbb 
tettleges jogos birtokába vehesse. 

Továbbá valamint kétséget nem szenved, hogy a 
törvényhozás a nemzet és fejedelem közt megosztva 
van : ugy az is bizonyos, hogy a már létező törvényre 
nézve is az egyik törvényhozó fél, a nemzet, és az 

azt végrehajtani köteles másik törvényhozó fél a ko- 
rona közt, ép oly erős öszhangzat szükséges, mint 
az elhatározott akarat és cselekvés közt. 

Ha a nemzet a koronától oly törvényekre teendő 
esküt követel, melyeket a korona már előre saját lé- 
telének vagy hatalmi állásának megingatásául jelez: 
kérdjük, mily reménynyel a sikerre követelhetjük az 
ily törvények hittel megpecsételését ? bizonyára igen 
kevéssel, mert midőn az igy érző s igy meggyőződött 
korona magát azon törvényekre hittel kötelezi, ellen- 
tétbe jón magával. A hit puszta küljellé aljasul, mert 
a benső mozgató erő, az önfentartás ösztönével fri- 
gyesült akarat, az eskü minden szavának ellenmond. 

Ilyesmit irántunk atyai szivjóságot és bizodalmat 
tanusitó bölcs fejedelmünktől kivánni tilt a magyar 
lovagiassága és a határtalan bizodalom. 

Igen, de az 1848. törvények csupán az 1790-ki 
törvények kinyomata. 

Mi tovább megyünk. 

Az 1848. törvényekben felállított nádorkirály 
már az 1608: 18. és 1681: 1-ső törvényczikkben meg 
lőn teremtve; sőt azok még némely oly felségi jogo- 
kat is reá ruháztak, melyeket az 1848-diki törvény- 
hozás reserváltakul jelelt ki. 

Azóta, hogy a nádorkirály, mint a magyar tör- 
vényhozás oczeánján, az államképződés után 600 év 
múlva felfedezett sziget izmos törvénykönyveinkbe 
bejegyeztetett, több mint harmadfél század telt el, és 
kérdjük: vult-e egy perez is a nemzet államéleté ben ) 

melyben az uj sziget lakosai csak egyszer is életjelen- 
séget adtak volna? Nem volt, mert az uj sziget lakosai 
halva születtek, s idétlenségök és a magyarnak tör- 
vényes királya iránti kegyelete még embryová sem 
engedte őket fejleni. 

Ha egy törvény a papiron több mint harmadfél 
század óta olvasható, anélkül, hogy csak egyszer is 
teljesíttetett volna, az a nemzet vérébe nem ment át. 
— Az ily töryényhozás nem alkalmazta a törvényt a 
nemzet geniusához, hanem nemzetet akart teremteni 
a törvénynek. 

Ennyit a fejedelmi bölcseségbe és államférfiaink 
hazafias törekvésébe helyezett bizodalom alapján mi- 
előbb megoldandónak óhajtott jogfolytonossági kér- 
désre nézve elősorolni szükségesnek láttunk. 

IX. 



Dualismus. 



És most lássuk, biztosithatja-e a dualismus a ma- 
gyar alkotmányt, és mennyire volt a birodalom nagy- 
hatalmi állásának'erös oszlopa? 

A dualismus az 1790-ki és 182V7-ki törvények, 
főleg pedig az 1848-ki független magyar felelős 
ministerium által, mely a magyar ügyek kezelését, 
a birodalmi hatalomkezelők kezeiből kivévén, magyar 
kezekre bizta, oly éles kinyomatot nyert, hogy tovább 
fejleszteni anélkül, hogy a birodalom összes népeit 
befogadó templom sarkoszlopai meg ne inganának, 
most már lehetetlen. 

Az ily dualismus non plus ultráját pedig bármily 
hatalmas lángész rendezze, a közte és a Lajtán túl 
fekvő tartományok közti állam viszony okban addig, 
mig a nemzet emberekből fog állani, közte és a Laj- 
tán túl fekvő tartományok közt ép oly éles ellentét 
fog létezni, a milyen éles kinyomatu lesz a dualismus, 
melynek főjellemvonását ama szavak: „ne ad nor- 
mám aliarum provineiarum gubernetur" ecsetelik. 

Oly államban, hol ellentétes részek léteznek, a 
hatalom, ha múlékony érdeke, vagy szenvedélye kö- 
veteli, egyik vagy másik ellentétes részt, az ellene 
küzdő rész leigázására fordíthatja. De különben is 

az elnyomásra alkalmas eszközökkel rendelkezik, vagy 
a betoppanható szükség esetére más hatalomtársától 
is kölcsönözheti azt. Ezeknél fogva [lehetetlen, hogy 
a meddig a dualismus a monarchia két felét, ellen- 
tétes természetöknél fogva kettéosztja, akár egyik, 
akár másik ellentétes rész államéletét biztosítottnak 
hihesse. 

Mellőzve ezen különben igenis gyakran bebizo- 
nyult esetlegességet, hiányzik, vagy legalább az 
ellentét által az érdek természete ellenére eltávolítva 
van polyglott országokban az érdekegység, és az 
annak elérésére szükséges közremunkálás, mely, ha 
az ellentét megszűnnék, őket az állam czéljai létesí- 
tésére és saját érdekeik megvédésére s erösbitésére 
egyesítené. 

Ha a dualismus természetét mélyebben elemez- 
zük : azon végeredményre jutunk, mit önfentartás és 
érdekek erkölcsi háborújának nevezünk. 

Oly állam pedig, melynek ellentétes részei egy- 
más ellen szüntelen erkölcsi érdekháborut viselnek; 
s melyben a hatalom majd egyik majd másik 
rész alkotmányos működését vesztegintézetbe zárat- 
hatja, birjon bár még oly nagy geographiai területtel 
is, mutasson fel bár a népösszeirás még oly sok mil- 
liókat is, csak névszerinti nagyhatalom. Az ilyen 
államnak sem barátságát és szövetségét senki nem 
keresi, sem mint benső betegségben sinlődönek táma- 
dását nem rettegi. 

Ha végre a közelgő törvényhozás, csupán és 

csak egyedül saját házi dolgaink rendezésére lenne 
hivatva, mint volt 1848-ig : akkor lehetne talán a 
pillanatnyi siker elérhetése végett a magyar dualis- 
mus tricolor szemüvegén tekintenünk körül és a saját 
bonyodalmainkból kibontakozást rendezni. De miután 
a sept. 20-iki manifestum és saját alkotmányos és 
anyagi érdekeink a dualismus szűk láthatárát kiszé- 
lesbiték, a birodalom reconstruálásának munkájára 
nézve pedig felséges Urunk a kezdeményezés jogát a 
magyar törvényhozás asztalára letette, s ezáltal rop- 
pant előnyt, és még roppantabb felelősséget hárított 
az országgyűlésre: kétséget nem szenved, hogy a 
kiindulási pont nem szoritkozhatik csak a dualismus 
követelményeire ; hanem egy nagy birodalomnak 
ujjáteremtése, sőt képződése, mint megoldandó nagy 
feladat nehezül a magyar törvényhozás vállaira, és 
azon szerep, melyet Sz. István apostoli első kirá- 
lyunk, az európai magyar vérrel szerzett haza szerve- 
zésében oly fényesen betöltött, jutott most az egész 
osztrák birodalomra vonatkozólag a magyar nemzet- 
nek osztályrészül, szóval, a birodalom súlypontja, mi 
után annyi sziv sokáig epedve sóvárgott, Budapestre 
tétetett át. 

Annálfogva igen komoly a szerep, melyet a feje- 
delmi bizalom számunkra kiosztott. 

Ennek mikép betöltése fogja eldönthetni azt a 
kérdést: vájjon biztositandjuk-e államéletünket az 
utókor tomboló viharai ellen? megfelelünk-e a biro- 
dalom nagyhatalmi állása 'postulatumának ? birand- 

juk-e jövőre a birodalom népei bizodalmát és a mi- 
veit Európa rokonszenvét? 

Ettől függ azon kérdés megfejtése : vájjon alkot- 
mányosságról hirdetett evangéliumunk valódi isten- 
imádás, vagy csak önbálványozás volt-e? 

Helyzetünk komoly, és súlyos felelősséggel jár 
még azért is, mert a fejedelem bölcsesége minden 
akadályt, melyek a nagy kérdések megoldását nehe- 
zítek, elhárított, és a cselekvésnek szabad tért nyitott. 

Schmerling-Zichy álalkotmányos minisztériuma 
a cselekvés szinpadáról letereltetett. 

A fejdelmi vérből származottnak döntő befolyávsa 
megsemmisült. 

A remete állambölcs, államférfiainkkal együtt, 
az uj evangéliumot és keresztet kezében tartva, cellá- 
jából apostoli zarándokságra indul. 

A Királyhágón túl fekvő testvérhaza prófétáinak 
könyörgése, jóslatuk valósulása reményében telje- 
sitve lön. 

A párthullámoktól hányatott társországok or- 
szággyűléseinek már-már zátonyra kerülendett hajója, 
a fejedelmi bölcseség által megszabadítva, áz annak 
pharusa által megvilágitott biztos révbe evezhet. 

A centralisatio mindent átölelő de egyszersmind 
agyonölelő Briareus-kezci dermedezni kezdenek : 
mig más részről saját a bureaucratia fékezésére tö- 
rekvő államférfiaink, a fejedelem és nemzet osztatlan 
bizalma által övedztetnek. 

A birodalmi alkotmány felftiggesztetett, 

Ily előnyök mellett a nagyszeiü sikert államböl- 
cseség, erély és ildorn, önerőnk és a testvérnépek szives 
közremunkálása iránti erős bizalom, saját jogaink 
erős védése, és másokéinak tiszteletben tartása, végre 
a kisszerű politika óvatos kerülése biztosithatják. 

Igénytelen nézetünk szerint az építés természe- 
téhez képest a közszabadság díszes templomát, hogy 
abban mindnyájan kényelmesen elférhessünk, alulról 
kezdenünk, és az alkotás logikai egymásutánját foly 
tatnunk kell. 

Először is az emelendő épület helyén fekvő ro- 
mokat, vagy mint felébb mondánk: az ellentéteket 
kell eltávolitani. 

A dualismus erkölcsi érdekháboruját mindakét 
harczos félre előnyös békekötéssel befejezni, s erre a 
közszabadság paizsával vértezett véd- és daczszövet- 
séget kötni. 

A bureaucratia széttört bilincseiből az öntudatos 
egyéni szabad mozgás közremunkálását alkotni. 

Hogy ily nagy életkérdések megfejtését szűk ke- 
retű értekezésünk csak a legfelsőbb vonalokban érint- 
heti, első pillanatra világos, és erre tisztelt olvasóin- 
kat minden előtt figyelni kérjük. 

Mielőtt tovább mennénk, azon több oldalról 
tehető ellenvetésre, hogy a dualismus mellett több 
mint háromszáz év alatt alkotmányunk biztosítva 
volt, s a birodalom nagyhatalmi állása és európai 
súlya is fennállott, pár szóval felelni kívánunk. 

Mi az elsőt illeti : ugy hiszszük, már felébb bébi- 

zonyitottuk. hogy a legélesb kinyomatu duali&raus 
sem volt eddig képes alkotmányunkat minden véd- 
bástyái mellett is a hatalom rombolása ellen meg- 
védeni. 

A mi pedig a birodalom nagyhatalmi állását 
illeti, hivatkozva a fennebb e tekintetben elősorol- 
takra, mi kétkedni merünk, hogy mióta a Lajtán túl 
fekvő tartományokkal vegyes házasságban élünk, a 
birodalom, hacsak hatalmas szövetség által nem gyá- 
molittatott, vagy nagyhatalmi társai egymás ellen 
harezba nem keveredtek, egyedül maga az európai 
nagy kérdések elintézésében oly döntő súlylyal, 
mint p. o Anglia, Franczia- vagy Oroszország, birt 
volna. 

Ez állításunkat az 1686-ki sept. 2-dika, midőn 
a félhold uralma megtöretvén, a nemzeti háromszínű 
lobogó ős Buda várának falaira tüzetett ; — a prag- 
matica sanctio megvédéseért győzelmesen vivott örö- 
kösödési háború; — a csatavesztéshez inkább, mint 
győzelemhez hasonló sistovi béke; végre a Néva 
jégtorlaszai közé temetett franczia sasok maradvá- 
nyainak Lipcse mellett szétzúzása csak látszatosan 
czáfolja meg. 

Az elősoroltak szerintünk egyedül a török és a 
franczia járom alól szabadulásunk és a birodalom 
egyes részeire áhitozók ellen vivott önvédelmi har- 
czok, - koránsem pedig más országok államviszonyai 
felett döntőleg határozó hatalom tekintélyének kifo- 
lyásai voltak. 

Metternich fényes tehetsége és az európai diplo- 
matia által átalánosan tisztelt tekintélye, a legiti- 
mitás zászlaját fennen lobogtatva, a világhódító 
zaklatásai által kifárasztott Európában több mint 30 
évi békét tudott ugyan fenntartani; de a hamu alatt 
lobogó szikrát kioltani képes nem volt, s annak a 
franczia sasok csattogásának első szele által támasz- 
tott fellángolása, az erős talapzaton nyugvónak hitt 
stabilismust és az évezredes épület oszlopait alapjá- 
ban megingatta. Azóta a birodalom nemcsak nagy- 
hatalmi álláshoz méltó fiiggetlen politikát nem kö- 
vethet, hanem még saját kisebb államainak szellemi 
és anyagi jóléte gyarapítására és az államélet kifej- 
lesztésére szükséges belnyugalmat is nélkülözni, ereje 
egyesítését, valamint zilált pénzbeli viszonyainak 
rendezését, a veszélyes experimentatiók sikamlós és 
eddig mindig meddő terén kénytelenittetett keresni. 

A dualismus az 1848-ki III. t.cz. s az october 
20-iki diploma és februári pátens keletkezéséig, a 
birodalom nagyhatalmi állására nézve nem is volt 
oly ártalmas szer, mint azóta. Addig egyedül a ma- 
gyar állam alkotmányos és a Lajtán túl fekvő tarto- 
mányok absolut kormányzási állapotai közti különb- 
séget s ellentétet, és az alkotmányt sértő vagy sért- 
hető hatalom elleni tiltakozást jellemzé : „Militare 
duntaxat pro Regni defensione obligantur;" továbbá 
a „nulli alteri Regno obnoxium", és a „ne ad normám 
aliarum provinciarum gubernetur", — csupán a tilta- 
kozó és védelmi politikának adott határozottabb 

kifejezést, a dualismus pedig a birodalom nagyha- 
talmi állásának nem tön semmi szolgálatot, mert a 
hatalom a kormányzat felsőbb regióiba esö közös 
ügyeket, Lajtán innen és túl a népek minden befo- 
lyása nélkül, önhatalmilag intézte. Miután azonban 
az 1848-iki Ill-ik töryényczikk a közügyek elinté- 
zését egy, a felség oldala mellett lévő felelős minister 
ellenjegyzésétől, anélkül hogy azokat és azok kezelési 
módját szabatosan meghatározta volna, tette függővé ; 
ö Felsége pedig az általa eddig önhatalmilag gyakor- 
lott kormányzást, még az eddigi tiltakozási politikánk 
szűk keretén kivül esö közös ügyekre nézve is népé- 
vel megosztotta: mindkettő egy tömörültebb biro- 
dalom képződésének szükségét idézte elő. E tömö- 
rülés bizonyára márazlGST-dik, 1715-dik, 1723-dik 
évben szinte megtörténik vala, ha akár az 1848-ik 
Ill-ik törvényezikk már akkor keletkezik, akár az 
oetober 20-iki diploma és februári pátens által, a 
népekkel közös alkotmányos kormányzás a biro- 
dalom közös ügyeire is kiterjesztetik. 

így a dualismus bástyáin az első rést az 1848-ki 
felelős minisztérium, a másodikat az 1861 -ki felirat 
lőtte, s annak már most megrepedezett düledékeny 
falait nézetünk szerint csak a való, és nem ál önkor- 
mányzat által biztosított közszabadság döntheti le. 

Általában mi nem vagyunk képesek felfogni, 
mivel lehessen indokolni egy nagy állam két részében 
a dualismust, ha mindkét részben, mint alább indít- 
ványozni fogjuk, a közszabadságot biztositó és ipind- 

Hagyar önkormányzat. V 

két rész által szabad akaratból elfogadott önkor- 
mányzat létezik, és mindketten nagyfontosságú érde- 
keikre nézve egymással a legszorosabb szövetségre 
lépnek. 

De hol találjuk fel az ilyen önkormányzatot, 
midőn azt mind az 1848-ki független felelős minisz- 
térium, mind a municipalista saját édes gyermekéül 
követeli magának? 

Bámulatos találkozása a két éles ellentétnek. 

Mind a franczia chablon szerint, mondva heve- 
nyészett felelős minisztérium, mint a nyilvánuló álli- 
tólagos nemzeti többség szülötte, mind a municipiu- 
mok, mint az alkotmány védbástyái követelik, hogy 
az önkormányzat csak bennök rejlőnek tekintessék. 

Itt a szélsőségek csakugyan érintkeznek, csak- 
hogy ép ellenkező pontban, mint a mint ők hiszik, 
mert az angol selfgovernmentet, mely a köz szabad- 
ságon alapult alkotmányt egyedül biztositja, sem 
egyik, sem másikban fel nem találjuk. 

Mi a franczia chablon szerinti minisztériumot, 
mely a kamarákban kitűnő többséggel rendelkezik, 
mig az azok mellett elvonuló utczai zendülés a 
trónt és dynastiát romba dönti, a kamarák győ- 
zelmes többségét, mint zajos gyermek-csoportot szét- 
üzi; — mely a departementi tanácsosok és prefets-k 
szempillája mozdulatától függő községi mairesket, 
mint a drót rángatásai után ugráló marionetteket 
tánczoltatja; — mely végre a Moniteur által naponta 
egész nyaláb ordonance-ot hirdettet, ép úgy nem 

tartjuk alkotmányt biztosító selfgovernmentnek, mint 
nem azt, a hol az udvari cancellaria „ö cs. és apostoli 
királyi felsége nevében N, N. vármegyével legkegyel- 
mesebben tudatandó", a helytartótanács „N. N. 
megye közönségének" szóló, a megyék tömött jegy- 
zökönyvei „határoztatott", a fö- és alszolgabirák, söt 
esküdtek „utasítom a község elöljáróit" kezdetű, sok 
ezerekre menő rendeletei s^óratnak, midőn a selfgo- 
vemmenti Anglia miniszterének egy évi rendeleteit 
csaknem ujjainkon számithatjuk meg. 

Erre a municipalistától azt a választ nyerjük, 
hogy nem ezekben, hanem a megyék mindenhatósá- 
gában, mint az alkotmány védbástyáiban f éneklik az 
autonómia, az önkormányzat és selfgovemment. 

Hogy a megyék 1848 előtt az 1687: 4-ik tczikk 
ellenére, mely nemcsak az ellenállási, de az ellenmon- 
dási jogot is : „resistendi et contradicendi licentiam" 
eltörölte, az 1723: 102-dik tczikk által megállapított 
helytartótanács hatáskörét, szintúgy mint az udv. 
cancellaria rendeletei iránti engedelmességet paran- 
csoló 1741: 13-dik tczikket, amaz ellenszegülést je- 
lentő „félretétetik" által paralysálták, és a kormány- 
zatot lehetetlenné tévén, az 1790: 18-dik tczikk által 
kijelelt törvényes orvoslási utat mellőzték, — kétsé- 
get nem szenved; — de azért sem az 1848 előtti me- 
gyék, mint a nemtevés, avis inertiae akadékos képei, 
sem az azután jött megyei bizottmányok, melyek csak 
az előbbi közhatóságoknak sok század moha által 
fedett omladozó, és a legszelidebb politikai földrengés, 

söt a távolról süvöltő szél első fuvallata által is azon- 
nal földre teríthető bástyáit képezik, öntudatos mun- 
kásságú selfgovernmentnek nem tarthatók: sőt épen 
annak ellentétét teszik, — melyeket tehát, mert 
további tatarozásuk csak a már úgyis oltalmul nem 
szolgáló hasadékokat fedné be, eltakarítanunk és 
azok romjaiból a nemzeti egység izmos oszlopain 
nyugvó önmunkásságú seligovernmenti épületet emel- 
nünk kell. 

X. 

Selfgovemment. 

így ha a megszakasztott jogfolytonosság helyre- 
állításával, vagy inkább az e feletti kérdés ildomos 
megoldásával, a nemzeti évezredes politikai hű törek- 
vés kielégítve, a nemzet és fejedelem közt támadt 
erős bizodalom sziklaszilárd talapzatra fektetve 
lesz ; ha a dualismus és a már úgyis elbágyadt közha- 
tóságok, mint a selfgovemment megannyi ellentétei 
eltávolíttatnak: önkormányzatunkat tovább fejleszt- 
hetjük, s a magyar ^államképzödés első perczétől a 
jelenkorig bebizonyult alkotmányos előretörés nem- 
zeti typusához hívek leszünk; — igy Albion nagy- 
ságának és boldog jóllétének alap-institutióját : az 
igazi önkormányzatot hazánkba, és a birodalom 
népeinek egyenjogú hozzájárulásával és a „semmit 
róluk nélkülök" lelkiismeretes megtartásával, a biro- 
dalom minden országaiba, mint kezdeményezők és 
csupán csak ezért mint primus interpares átültethet- 
jük; — igy továbbá az ugyanazon alapokon nyugvó 
közszabadság kötelékei, és nem az ölelve ölő centra- 
lisatió bilincsei által a birodalom összes népeit, mint 
szeretett testvéreinket, a pragmatica sanctión kivűl, 
közös érdekeinknél fogva is szorosabban egymáshoz 
filzendjük, a közös ügyek kezelésének rejtélyét pedig, 

— mert egyenjogú és hasonló felek közt az egy esség 
könnyebben elérhető, mint a centripeta és centrifuga 
erők egyensúlyának felbontása által egymás elleni 
küzdelemre ingerlett felek közt, — sokkal könnyebben 
megoldhatjuk. 

Megkíséreljük most már a birodalomba átülte- 
tendő selfgovemmentnek nem annyira definitioját, 
hanem inkább, hogy érthetőbbek legyünk, annak 
paraphrasisát. 

Nézetünk szerint az a selfgovemment , midőn a 
társadalom az állam functioit, a fennálló törvények 
teljesítése és egyéni felelősség mellett saját vállaira 
veszi; azokat egyéni önmunkásság által a községi 
körből fokonkint tágulóbb körbe viszi át, és a func- 
tiók teljesítésére szükséges eszközöket maga szolgál- 
tatja ki; végre az öntevékeny ségü elemeket egymás- 
sal s magával az állammal is a törvényhozás felsőbb 
régiójában találkoztatja; midőn az állam a maga 
functioit teljesítő társadalom öntudatos mozgását 
érintetlenül hagyván, csupán a figyelő és szigorún 
ellenőrködő szerepére szorítkozik, és a bajok orvoslá- 
sára nézve ennek kötelességét teljesiti. 

A selfgovemment ezen paraphrasisából folyó 
corollariumok némelyikét, dióhéjba húzva, a fogalom 
tisztázása tekintetéből megérintendőknek véljük. 

A selfgovemment által a társadalom, melyet a 
bureaucratiában az idegen, gyakran ellenszerü erők 
élettelen testképen gépi mozgásra kényszerítenek, 
életerős szerves testté alakul, melyet a saját szivka- 

marájából ereibe folyó és abba visszafolyó vér öntu- 
datos, az önfenntartás ösztönéből származott s igy 
ösztönszerű keringése működtet. 

A selfgovernment az egyéni felelősséggel járó 
öntevékenységet, a társadalom legalsóbb rétegeiből, 
az egyes községekből, azok mindinkább táguló fel- 
sőbb rétegeibe : Thitings, Hundreds, Corporations és 
Countys-kba , kisebb-nagyobb község-szövetségbe, 
azután a kerületbe, végre a concret társadalomba 
viszi fel, és azoknak harmonieus szerves összemű- 
ködését saját erejével táplálja. 

Életbiztosító intézmények, u. m. szabad egyesü- 
lés és szabadsajtó oltalma alatt, — mely utóbbi Angliá- 
ban az 1696. év óta csak egyszer s ekkor is rövid 
időre fiiggesztetett fel, — a véletlen által összegyűj- 
tött esküdtszékek nyilvános verdietjei által, a polgári 
ügyekben a ténykérdés — question of fact — eldön- 
tése, a büntető ügyekben „a vétkes" vagy „ártatlan" 
kimondásával, a nem választott, de nevezett országos 
független és törvényes utón kivűl el nem mozdítható 
bíróságok igazságszolgáltatásával, végre az egyes 
vagy évnegyedes coUegialis béke bíróságok szüntelen 
működésével, a társadalom szerves élete háboritlanul 
folytattatik, és mert az ezen szerves öntevékenységre 
szükséges eszközöket, u. m. az egyéni tiszteleti közre- 
munkálást és a fizetéses közegek jutalmazására szük- 
séges pénzeröt az állam jövedelmeitől elkülönözötten, 
a társadalom magától szedi be : a szabad rendelkezés 
jogát is azzal, mint elsajátithatlan tulajdont, az állam 

ellenörködése és felügyelete mellett, minden más 
egyenes beavatkozástól menten, magának követeli. 

A társadalom az állammal a törvényhozás tere- 
méiben találkozik, s ott a kiváló tehetségű és hazafias 
érzületű egyéniségek körül sorakozás egyszersmind 
a társadalom akaratának a feletti nyilvánulását 
fejezi ki, hogy kire kivánja a társadalom, ügyeinek 
ellenörizését, és az a feletti felügyeleti jogot, valamint 
a társadalommal szoros szövetségben álló állam- 
ügyeknek vezetését bizni. Ha a két törvényhozás 
közti időben a hatalom kezelök a várakozásnak meg 
nem felelnének, azoktól nem valami erőszakos intéz- 
kedés, hanem a szabályszerű működésöknek fenntar- 
tására szükséges szellemi támogatás és anyagi erők 
megtagadása által vonja meg bizodalmát, s azok körűi 
sorakozik, kik az előbbi hatalomkezelők eljárásával 
ellentétes nézeteket vallanak, melyeket, mint saját 
végczéljainak elérésére alkalmasakat, maga a társada- 
lom elfogad. 

Tegyük fel már most, hogy a legfényesebb di- 
adalmenetben Budapestre bevonult felség által meg- 
nyitott jelen országgyűlés az önkormányzat e nemét 
elfogadja, és a birodalmi népek, a valódi közszabadság 
palládiuma alatt velünk az eddiginél erősb kapocscsal 
szövetkezni készek. Ez esetben remélhető, sőt csak- 
nem bizonyossággal, jósolhatni, hogy a magyar tör- 
vényhozás és a Lajtán tul fekvő országok képviselői 
egy uj, hatalmas birodalom képezésének századokra 
terjedő nagy művét bevégezik, az alkotmányos sza- 

badságot pedig oly szilárd és ingathatlan alapra fek- 
tetik, hogy azt sem belviszály, sem a hatalom tulhaj- 
tásai megingatni nem lesznek képesek. De hozzá 
teszszük azt is, hogy habár a közös ügyek mikép keze- 
lésének meghatározása a birodalomra nézve életkér- 
dés : ennek eldöntése egyedül nem fogja a kóranyag- 
gal annyira saturált birodalmat ép és izmos testté 
átalakítani. 

Lépjük át most a Lajtát és nézzük : vájjon e 
közös alapra fektetett alkotmányban nem találjuk-e 
fel a megfejtendő közös ügyek mikép kezelésének rej- 
télykulcsát? Mielőtt azonban ezt tennők, legyen sza- 
bad némely ellenvetésekre felelni, melyek nem annyira 
maga a selfgovernmenti kormány ellen, mint inkább 
az ellen gördittet hétnek, hogy az, a mi Albiont hatal- 
massá, népét pedig boldoggá tévé, mint idegen éghaj- 
latú növény, hazánkba át nem ültethető, és pedig 
azért nem, mert: 

a) Anglia szigeti állam, mi pedig nem vagyunk az; 

b) mert Anglia népe egy nemzet, a birodalom 
pedig polyglott állam; 

c) mert ha lehető volna is selfgovernmentet a bi- 
rodalomba átültetni, ez végtelen nagy időbe kerülne, 
minthogy Angliában is a selfgovernmentet ezeréves 
hazafias küzdelem eredményezhette csak, már pedig 
a már előadottak szerint a birodalom testében dúló 
sokféle kóranyag gyors orvoslást követel. 

Vegyük e pontokat egyenkint. 

Anglia szigeti állam^ mi pedig nem vagyunk az. 

Az állitmány nem tagadható, mert ha van is a biroda- 
lomnak tengerpartja, annak minden szegélyét nem 
mossa a sós viz. 

Ámde igénytelen nézetünk szerint Anglia insu- 
laritását, tekintve hatalmát és népe jólétét, nem íbld- 
irati fekvése, hanem alkotmánya képezi, és ha ma 
Németország kellő közepére helyeznök, nem lenne 
ugyan a tengerek ura, de azért nem szűnnék meg 
nagy hatalom, népe pedig boldog>nni. 

Ha szigeti fekvés egyedül nagygyá, szabaddá, és 
boldoggá tehetne, — akkor Japán nagy sziget, melynek 
területe közel 13,000 D mérföld, népessége száma 
pedig 45 millió, bizonyára első rendű nagy hatalom, 
népe pedig szabad és boldog volna. Azon nép t. i., 
mely Ázsiában a legmiveltebb, legmunkásabb és leg- 
erényesebb, mely nemes, büszke és elmés; mely a 
tudományokat, a művészetet és mesterséget még ellen- 
ségeiben is becsüli, — kereskedésre hajlammal bir, és 
hajóival hajdan nem csak a szomszéd tengereket boritá 
el, hanem Amerika északnyugoti partján is, az európai- 
aknál messzebb terjeszté ki kereskedését, s igy általá- 
ban szellemi és lelki sajátságai ép ugy, mint or- 
szágának geographiai helyzete, ha nem kedvezőbb, de 
bizonyára olyan, hogy Angliáéval mérközhetik. Mégis 
a legdurvább önkény és vértörvények és korlátlan 
fejedelmi önkény járma alatt nyög, legnagyobb része 
pedig nyomor s Ínséggel küzd, mert szabad földe nem 
levén, terményének felét, sőt több részében a biroda- 
lomnak két harmadát is földesurának adni tartozik. 

A jóságos isteni gondviselés nem osztotta a né- 
pek boldogságát csupán sziget lakosainak: hanem 
mindazon népeknek, melyek a minden nép, söt min- 
den egyén keblében lakó önfenntartási ösztön sugal- 
latát követve, az isteni szikra intő szávaira hallgatnak, 
és a tespedést, vagy csak a veszteglést is kerülve, a 
szüntelen előretörés rögös pályáján haladni igye- 
keznek. 

Anglia népe egy nemzet^ a birodalom pedig poly^ 
glott állam. 

Ki azt hiszi, hogy a mostani angol nép vegyület 
nélküli egy származású néptörzsök, az Britannia tör- 
ténelmének abéczéjén is alig esett keresztül. 

Czelták, szászok, angolok, friesek és jutok ma- 
radványaival találkozunk itt, és mint fölebb is megje- 
gyeztük, a nemzetiségek közti súrlódás és ellentét, az 
alkotmány kifejlődését egész a 13-dik századig aka- 
dályozá. 

Vagy talán az angol nyelv mutat vegyület nél- 
küli néptörzsre? Alig hiszszük, hogy az európai mű- 
velt és nem taűvelt nyelvek közzül csak egy is talál- 
koznék, melyben, anélkül hogy a philologia tudósai 
volnánk, több vagy csak annyi nyelvek conglomera- 
tumára bukkanánk, mint az angolban. 

Azonban vájjon a három világrészt uralma alá 
hajtott hatalmas Róma: egy vegyületlen nemzetből 
állott-e ? 

Selfgovernmentnek a birodalomba átültetése sok 
időbe keriilne. 

Ebben is sok igazság rejlik, mert, hogy oly álla- 
potban sinlödö állam reconstruálása, mint az osztrák 
birodalomé, sem nem könnyű, sem a gyógyitáa és 
felítdülés nem oly rövid lefolyású, mint az államtest 
egyes részén mutatkozó jelentéktelen seb orvoslása, 
kétséget nem szenved. Azt sem fogja bárki is állít- 
hatni, hogy az alkotmánynak az igazi köz szabadság 
alapján lehető átalakulása s ezáltal a birodalom nagy- 
hatalmi állásának szilárd alapra fektetésének, legye- 
nek bár a törvényhozási elemek az egyezkedésre még 
oly hajlandók, a körülmények pedig még oly kedve- 
zők, nagyszerű feladatát egy törvényhozás idénye 
alatt, egész a részletezésig megoldani lehetne. De a 
gyökeres orvoslat kiindulási pontját nem a részletezés, 
hanem a fő elvek meghatározása képezi, és ha a pro- 
bléma a mostani magyar országgyűlésen a lajtántuli 
népekkel érintkezés utján közösen megoldatik: a 
köz szabadság alapjára fektetett alkotmány és a biro- 
dalom nagyhatalmi állását biztosító közös ügyek mi- 
kép kezelésének kérdése in thesi megoldva, vala- 
mint az állam hitele is erős alapokra fektetve lesz. 

Az ujjáalkotás nagy munkáját nemzetünk meg- 
kisérlette már egyszer. Akkor t. i., midőn II. József 
császár törvényes utón kivűl tett ujitásai által lelhar^ 
giájából felébresztve, hátramaradására figyelmeztetve 
lőn. De természetesen az akkori törekvés egyedül 
saját, és nem egyszersmind a fejedelem közösségéből 
szükségképen származott közös viszonyok rendezé- 
sére is lőn kiterjesztve. Valóban még e szűkebb körű 

előretörés hiányos volt, mert némely kérdés, p. o. a 
megyék rendezése igenis kényesnek tűnt fel, s mert a 
hosszú franczia háború a korona gondjait saját önfenn- 
tartására irányozta. 1812, évtől pedig 1825-ig a tör- 
vényhozás szünetelt. Az 1790. évi 64. törvényczikk 
által kinevezett országos küldöttségek rendszeres 
munkálatai tehát, bár azok az 182y7-ki országgyűlés 
alkalmával ismét uj rostára kerültek, a törvényhozás 
asztalára en bloc nem jutottak ; hanem később, de 
akkor is csak az égető szükségünek látszó, az akkori 
divatos kifejezés szerint „per excerpta" utján az 
183 Ve. országgyűlésen felvett úrbéri viszonyok ren- 
dezése került szőnyegre, a többi ügy pedig porfedte 
csomagokban az országos levéltárban maiglan is, 
mint az uj viszony ok bekövetkezésével kevés hasznot 
hajtókká vált avas obseuritások halmaza hever. Az idő 
azonban és az események, a szendergők álmaival sokat 
nem törődve, egy, később csaknem nyaktörést szült 
salto mortaléra, ha nem is kényszeriték a nemzetet, de 
legalább arra lényeges okot szolgáltattak, és mintha 
csak azért kivántunk volna a szükségessé vált refor- 
mok megkezdésétől tartózkodni, hogy egyszer annál 
nagyobb ugrást tehessünk, „reculer pour sauter 
mieux," az átalakulást 1848-ig mindig halasztottuk. 
Ekkor, mert sietnünk kellé, vagy inkább, mert 
akartunk, — a nemzeti önkormányzat újjáépítését, nem 
mint az épités természete követeli annak alapkövei- 
nél, hanem a betetőzésnél kezdettük, a növény életét 
tápláló gyökért pedig mibe sem véve, egy élettelen 

száraz fára tűztük az önkormányzat hamar elhervadt 
koronáját. 

Hogy ez másodszor is, még tán sulyosb követ- 
kezményekkel, mint először, ne történjék : oda kell 
irányoznunk törekvéseinket, hogy a fa, melynek ár- 
nyaiban pihenni akarunk, a földbe mélyen fúródott 
gyökereiből szívhassa tápszerét, vagyis az önkor- 
mányzatnak a községekben vessük meg alapját. 

XL 



Államcsoportok. 

Feltéve tehát, hogy mind a magyar országgyű- 
lés, mind a Lajtán tul lakó népek a selfgovemmenti 
kormányzatot elfogadják, mi már csak azért is szük- 
séges, mert az őszinte, tartós és áldozatkész barátság 
csakis egyenlők közt, nem pedig ott, hol magas vá- 
laszfalak emelkednek, szövődik, — lássuk: mikép 
képződhetnének a Magyarország és amazok közti 
államviszonyok? 

Ha a fennebbi feltevés valósággá érik : akkor a 
birodalmi összes országok közt egy ország-democratia 
foglal helyet. Minden ország saját tűzhelyénél külön- 
ben is autonómiával birván, a társadalom és az állam 
közti viszonyát, sajátszerű állapotai számbavételével, 
a többiekéhez egyenlöleg rendezi, és igy az összes 
országok, ezen homogeneitás által egymáshoz szoro- 
sabban fűződnek. 

A helyett hogy a szélsőségek tanához szegőd- 
nénk, kiséreljük meg az egyenlőséghez legközelebb 
álló átidomulás problémájának megoldását gyakor- 
lati téren. 

Szent István koronája alatt Erdély és a társas 
országok a törvényhozás terén egyesülve vannak, 

vagy legalább a napi események után ítélve egyesü- 
lésre készülődnek, s igy szent István koronájára nézve 
a tömörülés bizonyos neme, mint az elmállás antido- 
tuma érvényesülni kezd. 

Hasonnemü töpörülés a Lajtán túl fekvő orszá- 
gok közt is, részint történeti, részint közös törzs és 
származás, s igy nyelv, nemzetiség, szokás, iparüzlet, 
kereskedés, politikai irányok egyöntetűsége és más 
hasonnemü összeforradás és rokonszenvezés alapján 
szinte létesülhet. De óhajtanunk is kell, hogy léte- 
süljön, mert hogy ugyanazon alkotmánynyal biró or- 
szágcsoportok, mint szintannyi egyenjogú erkölcsi 
személyek közt a kiegyenlítés könnyebben eszközöl- 
hető, a szoros szövetség pedig könnyebben létesít- 
hető, mint csaknem húsz külön vált ország, vagy 
minden részeket egy járom alá igázni törekvő cen- 
tralísatío közt, igen könnyen átláthatni. 

Még az élettelen testek formatiója is a somatho- 
logia szerint parány okból, az attractiva és repulsiva 
erők egyensúlyú működése által történt. De a pará- 
nyok nem tömörültek egyszerre nagy világtestté, 
hanem előbb apróbb testté alakultak, és csak azután 
olvadtak össze. 

Igy ^ly polyglott állam is, mely a „tu felix 
austria nube" által egymás mellé rakódott különféle 
országokból alakult, előbb csak részletes tömörülés, 
azután pedig az államegységbe olvadás által alakul- 
hat egy nagy testté. 

■ 

Az országcsoportosulás az egyes országok autó- 

nomiáját érintetlenül hagyja, mert az csak a törvény- 
hozás magaslatán képződik. 

így p. o. a selfgovemment egyik föelve, hogy 
valamint a társadalom, a községtől kezdve egész azon 
magaslatig, hol az állammal ta^lálkozik, a saját tevékeny 
működésére szükséges eszközöket, elkülönözötten az 
állam ügyeit intéző szervek életfenntartására szüksé- 
ges tápszerektől, saját magáéból teremti elő, — úgy 
ennek természetes coroUariuma az is, hogy az ország- 
csoportba szövetkezett minden társadalom, a község- 
től kezdve a5:on pontig, hol az állam a társadalommal 
találkozik, saját vagyonát a nevezett vagy választott 
felelős közegek által kezelteti és az általa meghatáro- 
zott czélokra fordíttatja, az állam részére csupán az 
ellenőrködési és felügyeleti jog és kötelesség ma- 
radván fel. 

De viszont, valamint a társadalom saját vagyo- 
náról annyiban szabadon rendelkezik, mennyiben azt 
öntevékenységének müködhetésére, felelősséggel tar- 
tozó saját közegei által fordithatja, sőt az állam ellen- 
örködése és felügyelete mellett arra fordítani köteles 
is : ép úgy a társadalom, az állam életének fenntartá- 
sára szükséges anyagi erő megszavazása, a források 
meghatározása és a czélokra nézve melyekre az for- 
dítandó, történt kölcsönös megállapodás után, az ál- 
lam ellenében csupán a szemlélő ellenőrség és fel- 
ügyelő szerepére van hivatva, s igy a felcserélt 
szerepek szüntelen működése, a társadalom és állam 
életét, bár egymást ellenőrizve, mégis öszhangzatos 

Mafryar önkormányzat. 7 

működésben tartja fenn országcsoportokban, a nélkül, 
hogy a csoportba szövetkezett egyik vagy másik rész- 
nek autonómiáját csak távolról is érintené. 

A társadalom és az állami föpénzügyi hatóságok 
hatáskörének körvonalozása a most mondottak által 
van szabályozva. Az elsők a társadalomnak, az utób- 
biak az alantabb elemezendő országcsoportoknak, az 
állammal összeolvadt szövetség gyűlésének fele- 
lősek. 

Az országok csoportosulásával kezdődik a self- 
governmenti társadalmak állammá tömörülése, mert 
itt már a törvényhozás terén az államfővel találkoz- 
nak, nem ugyan az eddigi kisebb tömörülésig még lé- 
tezőnek nem tekinthető államot, hanem csupán 
a társadalmat illető ügyekben. De azon perczben, mi- 
dőn az országcsoportok képviselői a csoportok szövet- 
ségi gyűlésében egymással találkoznak, már nemcsak 
az államfővel, mint törvényszentesitő hatalommal, 
hanem az államhatalmat kezelőkkel is ülnek együtt, 
vagy állanak szemközt a közös törvényhozás terén. 
Itt a szövetkezett társadalmak megbízottjai amazok 
eljárását és követett kormányzati elveit vagy támo- 
gatják, vagy kárhoztatják, szüntelen bírálgatván: 
vájjon azok a társadalom jól felfogott érdekének és az 
állam magas czéljainak megfelelnek-e vagy sem? 

Midőn a nálunk ügyesebbek ellenvéleményeit 
örömtelve idvezeljük és az előtt meghajlunk, legyen 
szabad a már előrebocsátott csoportulási nézethez hí- 
ven a gyakorlati térre lépnünk. 

Feltéve, hogy a birodalom összes országai közt a 
fennebbi három országcsoport létesül, mi azokat eu- 
riákra osztanók fel ugy, hogy Szent István országcso- 
portja három, Szent Venczelé két, és Szent Lipóté 
— hogy igy nevezzük — szinte két curiát, vagyis 
két-két votum curiatumot nyerne, s igy összesen a 
három országcsoport hét curiát, és szintannyi curia- 
tum votumot képezne. 

Mint mondánk, nézetünket, és ez arányt csu- 
pán az általunk formulázott csoportulási elv illustra- 
tiójául hozzuk fel, a nélkül, hogy annak ilyetén meg- 
állapítására súlyt fektetnénk. 

Folytatjuk az országcsoport leghalványabb vázla- 
tát, a többit ügyesebb kezekre bizván. Nézetünk 
szerint minden curia harmincz tagból állana, s igy 
Szent István csoportja 90, Szent Venczelé 60, és 
Szent Lipóté szinte 60 tagból, összesen az országcso- 
port szövetségi gyűlése 210 tagból. 

E tagokat minden országcsoportaz országos kép- 
viselőkből, ugy szinte a csoport elnökét is három évre, 
szabadon, általános szavazattöbbséggel választaná. 

Minden országcsoport a szövetség hatáskörébe 
eső ügyeket saját külön teremében előlegesen tár- 
gyalná, és ha . általános összhangzó vélemény kelet- 
keznék: ekkor az, mint a csoport egyesült curia- 
tumvotuma vétetnék át a szövetségi ülésbe, s ott 
mint ilyen, az illető csoport tagjai által védelmez- 
tetnék. 

Ha a csoport tárgyalásakor a nézetek megoszol- 
nának: szótöbbség döntene, és az igy eldöntött néze- 
tet a kisebbségben maradt tagok a szövetségi ülésben 
többé nem ostromolhatnák. 

Ha a szövetségi ülésben az országesoportok ki- 
sebbsége által védett nézet a curiatum votum többsé- 
gének nézetét megingatni látszanék : ekkor a több- 
ségé, ha az bizonyos számú tagok által kívántatnék, az 
egyes csoportok ülésében ismét uj tárgyalás alá fogna 
bocsáttatni. 

A szövetségi gyűlés minden évben, és pedig vál- 
toztatva Bécsben, Pesten, és Prágában fogna tartatni, 
és az elnök mindenkor azon országcsoport tagjaiból, 
melynek fővárosában az ülés tartatni fogna, — az al- 
elnökök azonban, valamint a jegyzők is, minden tekin- 
tet nélkül az államcsoportra, szabadon és általános 
szótöbbséggel választatnának. 

Az országcsoportok szövetségi gyűlésében eldön- 
tött tárgyak, a szövetség felsőházi ülésébe vitetné- 
nek fel. 

A felsőház tagjai igénytelen nézetünk szerint 
lennének : 

1-ör. A felséges uralkodó-ház minden nagykorú 
férfi -tagja. 

2-szor A római és görög szertartású katholikus, 
ugy a keleti egyház első egyháznagya minden or- 
szágból. 

3-szor. A két protestáns vallás összes superinten- 
dentiáinak ülésében választott két követ. 



101 



4-szer. A hitbizománjnyal biró kitünö polgári 
állású családok ídöszerinti hitbizományosai. 

5-ször. Kitűnő érdem és államférfiúi képzettség- 
gel biró, Felsége által kiszemelendő egyének. 

Mindezen pontokban elősoroltak első kinevezé- 
süket, ugy a felsőházi elnök, egy vagy két alel- 
nök is O Felségétől nyernék, és kivéve az 5-ik pont- 
ban érintetteket és a három évre választott elnököt 
és alelnököket, élethossziglan; sőt az első kinevezés 
az utódokat is felsőházi tag jogosultságával ruházná 
fel. A felsőházi tagok száma nem volna határozott, 
hanem azokat O Felsége, uralkodói jogánál fogva 
szaporithatná, de az első izben kinevezett számot nem 
kevesbithetné. 

A két ház közti megállapodás Felsége szente- 
sítése alá fogna bocsáttatni. 

Ha bármelyik birodalmi •miniszter az ország- 
csoport országgyűlésére képviselőül nem válasz- 
tatnék, vagy ha ilyennek megválasztatván, a szö- 
vetségi gyűlés tagjává nem választatnék, ezt bizal- 
matlansági szavazatnak tekinteni és tárczáját lelenni 
tartozik. 

Az alsóház által ellene netán emelt vádakra 
nézve azonban felelősség alól felraentettnek nem 
tekintethetvén, a szövetségi gyűlés felsőháza által 
kinevezett birodalmi biróság előtt magát védeni kö- 
teles lenne. 

A birodalmi minisztereket ö Felsége, a curiák 
számához aránylag, az országcsoportokból választja. 

kivéve a miniszterelnököt, kit Ö Felsége minden 
korlátozás nélkül nevezhet. 

Tárgyai az országcsoport szövetségi gyűlésének 
következők lennének: 

Először : Az összbirodalmat érdeklő közös állam- 
ügyek. 

Itt csak kettőt emiitünk meg, mint a melyek 
megszavazása az előbbi országgyűlés kiváló tárgyát 
képezné, de a melyek ügye, alkotmányunk és a biro- 
dalmi államviszonyok lényeges megváltoztatása kö- 
vetkeztén, az eddigiektől eltérő alapokra fektetendő 
lenne, t. i. a pénz és a hadügy. 

A pénzügyre nézve már fennebb tolmácsoltuk 
abbeli nézetünket, hogy az államháztartás összegének, 
ennek forrásainak és hováforditásának, a szövetségi 
gyűlés fejedelmi szentesítés által megerősített meg- 
állapítása után, a társadalomnak csupán a szemlélődő 
ellenőrködés, a szövetségi gyűlésen pedig a birói, de 
koránsem a kezelői szerep jutna. 

Angliánál szabadabb nemzet lenni nem kívánunk, 
annálfogva mint ott, ugy nálunk is, az állampénz- 
ügy kezelése, a társadalom befolyása nélküli pénz- 
ügyi egységet képezne, és az illető felelős pénzügyi 
országlár ressortjába tartoznék. Ez országlár az éven- 
kint összeülő szövetségi gyűlésnek, — a társada- 
lom vagyona feletti rendelkezés pedig csupán a tár- 
sadalmat illetvén, az azzal megbízott felelős társa- 
dalmi közeg az egyes országcsoportok évenkinti 
gyűlésének számolni tartoznék. 

A hadügyre nézve szinte az angol alkotmány 
elve lenne elfogadható. 

Angolországban a hadügyi költségek s azok for- 
rásainak és részletezett hováforditásának meghatáro- 
zása után, a szárazföldi és tengeri haderő és azok 
egyes személyei feletti korlátlan rendelkezés a királyt 
illeti, — az államkormány hadügyi vezértagja pedig, 
ki polgári osztályhoz tartozó is lehet, — az úgyne- 
vezett secretary of war — teendője egyedül a katonai 
államerő pénzügyi dolgaiban pontosul. 

így nálunk is, ha a birodalom nagyhatalmi állá- 
sát óhajtjuk, mit saját érdekünk is parancsol, a fegy- 
veres erőről való rendelkezés jogát az államfő kezeibe 
kell helyeznünk. Igaz, Anglia alaptörvényei az állandó 
katonaságot és katonai összeírást nem ismerik, de a 
sereg szervezése, annak ujonczok által pótlása és fe- 
gyelmezése egyrészről, más részről az a feletti ren- 
delkezési jog közt véghetlen nagy a különbség, és 
miután a fegyveres erő fenntartására szükséges pénz- 
erő csak egy évre szavaztatik meg, azon kivül az 
angol parliament jogához tartozik a Mutiny Bili által 
a katonai kihágások, szökések és több efféle vétkek 
megfenyítésére az ország törvényszékeit minden év- 
ben felhatalmazni, erős korlátok emelvék a had- 
erőnek a társadalom elnyomására lehető fordítása 
ellen. 

Egyébiránt miután a continens minden hatalmas- 
sága, — míg Cobden világbékét biztositó általános 
lefegyverzési eszméje tetté nem valósul, — állandó 

sereget tart, Anglia is kénytelen az európai viszo- 
nyokhoz alkalmazkodni, és részint felszalagozott sü- 
vegü toborzók, részint mus módon katonaságot szer- 
vezni, anélkül, hogy a királyi trón fényét, hatalmát 
és ezek biztonságát a szervezett seregek villogó fegy- 
vereire fektetné. 

Mi a magyar ezredek ujonezokkali pótlását illeti, 
mi azon véleményt merjük kifejezni, hogy ha az 
előbbi időben nem épen igen ezélszerűen kezelt to- 
borzás bizonyos, a czélnak inkább megfelelő és ha- 
tározottabb szabályok által kifejleszt ctnék, s ha külö- 
nösen a toborzásra a társadalom nem 70 ezer forintot 
áldozna; ha a magyar ezredek évenkinti completa- 
tiója, — minek elvét ugyan a magyar törvényhozás 
1848-ig elismerni vonakodott — elfogadtatnék; ha 
béke idejében a rokkantak és kiszolgáltak meghatá- 
rozott számának ujonezokkal pótlása, a külháboru 
esetére pedig a birodalom népei és az államfő közt, 
mint mindakettö érdeke által parancsolt alapszerzöd- 
vényi rendszabály megállapittatnék, és a mindenkorra 
megállapitott érvényes elvek egyedül számszerinti 
alkalmazása, a minden évben tartandó szövetségi 
gyűlésben az állam és társadalom közt meghatároz- 
tatnék : nem kétkedünk, hogy az anyagi nyers erőnek 
a társadalom elnyomására lehető fordítása annyira 
elbénitva lenne, hogy attól a társadalom többé mit 
se tarthatna. 

Emiitettük, hogy a toborzás czélszerü- rendezé- 
sére az 1848. előtti időben megajánlott 70 ezer fo- 

rintnyi összeg nem elegendő, de jelen fejtegetésünk- 
ben is többször foglalkoztunk a társadalom vagyonával. 
Igen könnyen intéztethetik tehát hozzánk azon kér- 
dés : mit tartunk a társadalom s különösen a magyar 
társadalom vagyonának? Erre igen röviden, és csak 
per summos apices kivánunk válaszolni : 

Mi a magyar társadalom vagyonának tartjuk : 

a) mindazon vagyont, melyet 1848. előtt a kir. 
udvari magyar kamara kezelt, kivéve a törvényhozás 
által a korona fényének fenntartására kiszemelt fekvő 
vagyont és más jövedelmi forrásokat, mert ezek ezél- 
ját őseink tüzetesen meghatározták. A magyar udvari 
kincstár által 1848-ig kezelt társadalmi vagyon ösz- 
szes jövedelmei, többnyire évenkint 15 és 20 millió 
közt, sőt ezen felül is hullámzottak. 

b) Mindazon vagyont, mely 1848-ig a magyar 
királyi helytartótanács felügyelete alatt kezeltetett. 
Ilyen volt a vallás, tanulmányi és egyetemi, valamint 
az országos alap is, melyek a nemzetgazdászat elvei 
szerint okszerüleg kezelve, roppant jövedelemmel 
szaporítanák a társadalom vagyonosságát. 

Éhez járul a két provisorium alatl keletkezett * 
jelentéktelen, eddig czélszerütlenűl kezelt országos 
építészeti alap. Ingerültséget kerülni kívánván, az 
egyházi javakat, melyek nézetünk szerint a mostani 
haszonélvezők, de egyszersmind a társadalomnak 
azok irányában létező jogai megőrzésével rendezen- 
dők lennének, ezúttal mellőzzük. 

Ezekből láthatni, liogy a magyar társadalom 
vagyona, melyet államélete első évezredében megta- 
karított, — az egyes községek, városok és kerületek 
szabad rendelkezése alatti vagyonon kivül is, — 
nem oly csekély, hogy a selfgovernraenti társa- 
dalom tevékenységére szükséges költségek fede- 
zésén felül, a nélkül, hogy azokra nézve különös 
adót kivetni kellene, a magyar korona fényét is 
fenntartani, söt a társadalom szellemi és anyagi ki- 
fejlesztésére nagyobb anyagi erőt áldozni is képes 
ne lenne. 

A rendelkezés e fölött az államfő törvényszente- 
sitő felségi jogának épentartása mellett, egyedül a 
társadalmat, az országcsoport gyűlésén illeti, az állam- 
háztartás költségeinek meghatározására hivatott or- 
szágcsoportok szövetségi gyűlése ebbe jogosan nem 
avatkozhatván. 

Másodszor az országcsoportok szövetségi gyűlése 
tárgyát képeznék ajs egyes országcsoporlok oly jelen- 
tékeny érdekű ügyéig melyek főleg az összes ország- 
csoportok öszhangzó közreműködése által nyerhetnek 
kedvező eldöntést. Például, ha akár a magyar ország- 
' csoport hanyatló közgaz dászati és közlekedési hálózata, 
akár a Lajtán túl fekvők valamelyikének iparűzlete 
és kereskedése nagyobbszerű kölcsön megszerzését 
tenné szükségessé s azt az összes országcsoportok 
kezessége jutányosb áron elérni engedné : a szövet- 
ségi gyűlés, mint az összes országcsoportok képvise- 
lője, az ily pénzügyi operatiót kezébe venné, s az 

illető országcsoport előnyére létesíteni törekednék, 
főleg azért, mert az összes államcsoportok közös ke- 
zessége , mint a legbiztosabb hypothekát nyújtó 
domesdaybook, a hatalmas pénzfejedelmeket olcsóbb 
kölcsönre birhatná. 

Harmadszor a szövetségi gyűlés, mint bíróságnak 
tárgyát képezné : az államkormány egyes tagjai ellen 
az alsóházban emelt vádaknak a felsöházbani eldön- 
tésey és a bírák elmozdítására, valamint a kormány 
közegeinek részrehajló szenvedélyes, a honpolgárt 
személyében, becsületében és vagyonában igazságta- 
lanul sértő hivatali visszaélései ellen támasztott, az 
elsőbiróságtól a szövetségi gyűléshez felebbezett oly 
perek, melyek az angol törvényben ismert : „manifest 
act of oppression, wilful abuse of power, partial, and 
malicious motives" *), a kormány közegei által elkö- 
vetett erőszakos eljárást zabolázzák. 

Az országcsoportok szövetségi gyűlése felett már 
csak az államfő, a korona titkos és/elelős tanácsosai- 
val : a cabinettel állana. 

Mi a birodalom császárát és apostoli királyunkat 
fénysugaraktól övedzetten, mythosi személykép és 
mint a birodalom összes népei felségi jogaínak concret 
képviselőjét, az alkotmányos fejedelem minden attri- 
bútumaival ékesítve óhajtjuk. Akép képzeljük ni őt 

"*) Az államtisztvíselőnek oly hivatalos eljárása, melyből a 
honpolgár ellen intézett elnyomás, a hatalommal szántszándékom 
visszaélés, részrehajló és roszakaratu indokokra fektetett cselek- 
mény kiviláglik. 

magunknak, mint az angol királyt Blakston szerint a 
törvény festi : „The law ascribes to the king certain 
attributes of a great, and transcendent nature. He is 
said to have imperial dignity to be the supreme head 
of the realm, dependént on no man, aceountable to 
no man. The king is not only incapable of doing 
wrong, but of thinking wrong. The king never 
dies." *) 



*) A törvény bizonyos nagy és emberfölötti természetű tulaj- 
donokat ad a királynak. Ö birja a fejedelmi méltóságot, legma- 
gasb feje a kormánynak, senkitől nem fagg és senkinek sem 
felelős. A király nem csak tettel, de gondolattal sem hibázhat. 
A király soha sem hal meg. 

xn. 

Eleve megállapítandó rendezési föelvek. 

A bonyodalmakból kibontakozás, a birodalmi 
alkotmánynak és az osztrák [birodalom nagyhatalmi 
állásának szilárd biztositása, melyeknek mint legma- 
gasabb államczélok elérésének , kezdeményezésére fel- 
séges Urunk legmagasabb bizalma által a magyar 
országgyűlés lön hivatva, egy országgyűlés idénye 
alatt be nem fejezhetők. Hogy tehát egyrészről a 
birodalmi népek közt elhintett viszály a népek szivé- 
ből gyökerestül kiirtathassék, másrészt a felséges 
jobbját bizalommal nyújtó király és a magyar nem- 
zet azon közös forró kivánsága, hogy felséges fejére 
Szt. István első apostoli királyunk ősi koronáját fel- 
tévén, egyszersmind alkotmányunkat, és a birodalom 
nagyhatalmi állását örök időre biztositva láthassuk: 
még ezen az országgyűlésen a nagy alkotás főelveit 
a birodalmi népek törvényhozásával érintkezés és 
közmegállapodás után meghatározni mellőzhetlenül 
szükségesnek véljük. Azok alkalmazása és részlete- 
zése, a birodalmi népek országos képviselőiből válasz- 
tandó küldöttségekre bizathatik, s az egyes ország- 
csoportok országgyűlésén, azután pedig a szövetségi 
gyűlésen tárgyaltatván, innen Felsége szentesitése 
alá bocsáttathatik. 

És pedig igénytelen nézetünk szerint következő 
föelvek lennének Felsége legmagasabb hozzájáru- 
lásával megállapítandók és a művelt Európa tudomá- 
sára hozandók: 

1-ör. Elhatározák az osztrák birodalom összes 
népei, a társadalom és állam közti viszonyaikat a 
selfgovernment alapján rendezni; 

2-or. a birodalom összes népei a birodalom ed- 
digi kormányai által az állam vállaira rakott kölesön- 
terheket, mint sajátjokat elvállalni, mint közös terhe- 
ket belajstromozni és ez által az állam-hitelezőket 
biztosítani készek : de jövőre egyedül oly állam-köl- 
csönöket fognak érvényesen kötötteknek és őket ter- 
helőknek tekinteni, melyek az ő megegyezésekkel 
köttetnek ; 

3-or. a közös anyagi érdekek, a személy- és va- 
gyonbiztosság feletti összhangzó bíráskodás egy bh-o- 
dalom államéletének megszeghetlen feltétele lévén, ez 
pedig egy minden viszonyokhoz alkalmazott egyön- 
tetű polgári, bűnfenyítő-, váltó-, csőd- és kereske- 
delmi, anyagi és alaki törvényt követelvén, ennek 
közös erővel létesítését eszközölni készek; 

4-er. ha az országcsoportokba tömörült egyes or- 
szágok nagyfontosságú anyagi érdekeik, és már létező 
vagy újonnan alakítandó pénzerőik nagyobbszeiü 
kölcsön általi gyámolítást igényelnének : készek a bi- 
rodalom népei egymás hitelének kölcsönös támoga- 
tására szövetkezni; 

5-ör. az országgyűlésileg egybesereglett magyar 

országos Rendek és képviselők, az egész nemzet és a 
törvényhozás terén a Szent István koronája alatt 
egyesült országok azon forró kivánatának adnak ezen- 
nel legélénkebb kifejezést: vajha a népek Istene mi- 
előbb elérkezni engedné azon boldogító pillanatot, 
midőn a jogfolytonosság kérdésének méltányos meg- 
oldása után, a királyi eskü és biztosító királyi hit- 
levél kiadása mellett, I. Ferencz József es. kir. 
apostoli Felsége, fejedelmi fejére Szent István apostoli 
első királyunk ősi koronáját feltévén, őt az eddigi 
jobbágyi megtöretlen hűség, rendíthetlen bizalom és 
szeretet még erősb kapcsával magokhoz^ csatolhatnák 1 



ZÁRSZÓ. 



Eljutottunk tehát feladatunk válpontjára. 

Kétkedő bátortalanság, és tudákos felületesség 
rémeket állitnak a határozás elébe. De ne féljünk 
tölök, hisz rémeknek természete az, hogy a nap első 
sugarára szétoszlanak. 

Ne késsünk tehát a munkához fogni. 

Sceptieus barátunk, kivel rövid értekezésünk 
első perczében fürkészni indultunk, útközben elvált 
tőlünk, s most e kérdést intézi hozzánk a távolból: 

„Mi a nagyszerű ujjáteremtés akadályait együtt 
fürkésztük veled, a nemzet évezredes politikai jelle- 
mét kiismerni segitettünk, együtt szedtük a hason- 
latokat távol nagy országokból, — s íme most azt 
halljuk tőled, hogy a selfgovernment lehetősége sem 
insularitástól, sem vegyűletlen nemzetiségtől, sem 
időtől nem függ. Kérdjük tehát: ha Európa conti- 
nense annyira beismerte az angol alapintézmények 
nagyságát, miért nem ültette azokat eddig át saját 
országaiba ?" 

Azért édes scepticusom, mert az uralkodóknál az 
akarat, a népeknél a tehetség hiányzott. 

Az uralkodók bölcsejét, nyugágyát és koporsóját 
mindenkor körülfénylik a hatalom sugarai. A fény 
kápráztat. Nem csoda, ha a nagy fény miatt, a nép- 
megelégedés tartósabb de gyöngébb világát ritkán 
veszik észre. 

Az uralkodókat rendesen uszályhordók csoportja 
környezi, kik előtt kedvesebb a lucullusi asztalról 
hullott csemegemorzsa, mint a becsületes munkával, 
fáradságosan keresett száraz kenyér. Ez uszályhordo- 
zók ámitással, a bálványozás tömjénébe fulasztással 
fizetnek a vett jókért. — Az őszinte szó keserű szokotl 
lenni; s az uszályhordozók magok nem merik kimon- 
dani, másokban pedig elnémitni igyekeznek, nehogy 
unalmas kényelmök, s émelygős jólétök mámorát 
megháborítsa. Ha önfenntartási ösztönük kielégítve 
van: a népek sorsa csak annyiban ébreszti föl érde- 
keltségöket, a mennyiben amazt veszélyeztethetné. 
Egyéni, családi, társadalmi érdekeik államczélok 
ürügyleplébe burkolvák. 

Elkényeztetett gyomruk az angol államviszonyok 

r t 

erősebb, egészségesb eledelét nem veszi be. Ok urak 
kivannak lenni, s annálfogva a társadalmat szolgájok- 
nak tekintik. Jól tudják, hogy Angliában, hol a király 
dicskörrel övezett fennsőbb lénynek tekintetik ugyan, 
de a társadalom a valódi ur, hasztalan küzdenének 
czéljaik mellett. Érzik, hogy Angliában, mely száza- 
dunkban a politicai és polgári szabadság classicus 
földe, egyéniségök teljesen fölolvadna a társada- 
lomban. 

Magyar onkorm&nyzat. 8 

Mert Angliában semmit sem ad a társadalom in- 
gyen. Minden joggal, minden társadalmi elönynyel, 
társadalmi kötelezettség áll szemben. S ezt nevezik 
ott, és mindenütt, hol jogegyenlőségnek, nemesb 
democratiának értelme van, — józan szabadságnak, 
egyedül biztosító intézménynek. 

Uszályhordozóink pedig utálják a józan szabad- 
ságot, s mindent elkövetnek, hogy kiáltásai az ural- 
kodóig ne hathassanak. 

És a népek? 

A népek nagy részben járszalagot éreznek hónok 
alatt, és többnyire jól érzik magukat mellette. 

Pedig a tizenkilenczedik század igényeivel sehogy 
sem fér össze a járszalag eszméje, s keretébe sem theo- 
eratia, sem autocratia nem illeszthető. 

Még roszabbul mennek a dolgok, a hol a kormá- 
nyok a népet saját fogalmaik szerint, erővel akarják 
boldogítani. 

Kivétel van, de kevés. 

A belgák rövid idő alatt nagy diadallal intézték 
el saját sorsukat. Az 1 8 1 4-ki németalföldi alkotmány, 
mely a hollandusoknak, a kormány által úgyis zak- 
latott nagyobb Belgium hátrányára igazságtalan 
kedvezményeket akart biztosítani, — zendülésre, 
majd megszabadító önvédelemre nyújtott alkalmat. 
A közelebb meghalt, de még sokáig gyászolandó apa- 
király, az 1831. február 7-dikén kihirdetett alkot- 
mányra megesküdött, és — csodálatos! — azt meg 
is tartotta. 

De e példa csaknem egyedül áll, s a többi Euró- 
pában sem uralkodók jóakarata, sem népek eröködése 
nem tudott sikert aratni. 

Igaz, hogy alig is jutott valakinek kedvezőbb 
helyzet és alkalom az angol szép példa követésére, 
mint most nekünk. 

S reánk nézve ez intézmények alkalmazása nem- 
csak czélszerüség, de kötelesség is. 

Reánk nézve életszükség, hogy az angol alkot- 
mányküzdelem szép reményekkel biztató örökségét 
elfogadjuk, és a longae litis pör bevégzésével, annak 
aggodalmaitól és könnyen koldusbotra juttatható 
költségeitől magunkat biztositsuk. 

Ha pedig az örökség átvétele ellen akár saját 
nemzeti családunk, akár más, velünk érdek és jogkö- 
zösségben álló távolabb rokonság valamely rosszul 
értesült tagja szót emelne : súgjuk íiilébe a költőnek 
ama előtörésre serkentő szavait: 

Tu ne cede malis, sed tanto audentior ito. 

